ISTORIJSKI USPJEH TUTINACA - iBalkan.net\nOva generacija fudbalera Tutina ostvarila je osam decenija dug san ljubitelja fudbala u Tutinu, plasmanom kolo prije kraja, u veći rang takmičenja -SRPSKU LIGU GRUPA ZAPAD. U derbiju kola protiv komšijskog Bana , u prvom prvenstvenom okršaju, fudbaleri Tutina su pogocima Balića i Hota slavili rezultatom 2::0 i tako kolo prije kraja prvenstva obezbjedili plasman u veći rang. ČESTITKE FUDBALERIMA I UPRAVI FK TUTIN NA ISTORIJSKOM USPJEHU.\nZnali su koliki je ulog u igri fudbaleri Tutina, koj su i , bodreni od preko 2000 svojih vjernih navijača od prvog zvižduka glavnog arbitra Markovića krenuli ofanzivno i ti ataci nisu prestajali do kraja utakmice. I već u drugom minutu meča Džudžević odlično prodire, upošljava Balića koji rutinirano loptu šalje iza ledja golmana Bana Premovića. Velika radost na terenu medju igračima i na tribinama medju navijačima. Do kraja prvog poluvremena imali su još nekoliko izglednih prilika domaći ali je na kraju prvog dijela igre ostalo 1:0.\nU drugom poluvremenu ista slika. Svjesni istorijskog značaja utakmice fudbaleri domaćeg tima nisu prestajali sa napadima u potpunosti kontrolišući igru na terenu. Podrška sa tribina ni jednog trenutka nije prestajala. U sedamdesetom minutu u kaznenom prostoru Bana biva oboren Balić nakon sjajne solo akcije. Sudija pokazuje na bijelu tačku a siguran egzekutor bio je odlični Amel Hot.\nIspostaviće se da je ovo gol za konačni rezučltat, gol koji ulazi u istoriju fudbala u Tutinu, gol koji je poslije osam decenija dugog sna ovjerio ulazak FK Tutina u savezni rang takmičenja. Nisu mogli fudbaleri Tutina na bolji način poželjeti svim ljubiteljima u Sandžaku Mubarek Ramazanske dane a posebno svima u Tutinu koji su živjeli i koji žive za svoj fudbalski klub.\nU Tutinu se večeras slave fudbaleri, njihova sjajno odigrana sezona i plasman u viši rang takmičenja čime su krunisali osam decenija istorije fudbala u Tutinu.\nTrenutak je da se zahvalimo upravi, svim sponzorima i prijateljima, grada i navijačima i svima koji su pomogli fudbalskom klubu Tutin da ispuni san ljubitelja fudbala u ovom lijepom sandžačkom gradu.\nFehim Feša Karišik FK TUTIN Istorijski uspjeh tutinaca Senad Senko Župljanin


Beograd -- Pre više od godinu dana Srbija je potpisala ugovor Cefta i postala članica Zone slobodne trgovine u jugoistočnoj Evropi.\nTržištu od preko 30 miliona potrošača, Cefta je trebalo da donese bolju ponudu roba i niže cene, a proizvođačima i izvoznicima priliku da svoje proizvode plasiraju u regionu po znatno povoljnijim uslovima. Analitičari ocenjuju da je zbog kašnjenja u početku primene sporazuma i jednostranog uvođenja carina od strane nekih država, Srbija >> Pročitaj celu vest na sajtu B92 << u prvoj godini primene Cefte ostvarila osrednje rezultate.\nSrbija i Bosna i Hercegovina poslednje su ratifikovale sporazum, u septembru, odnosno novembru, kada je on i zvanično počeo da se primenjuje na teritoriji svih potpisnica.\n"Od našeg ukupnog izvoza u svet, Srbija u region zemalja izvozi ukupno 32,4 odsto, a kada je u pitanju uvoz od Cefta regiona Srbija uvozi 7,7 odsto", kaže on.\n"Srbija ukupno u regionu Cefta zemalja ima suficit u razmeni što je izuzetno značajno i ukazuje da je to tržište na kome imamo određene prednosti i pogodnosti", smatra Miletić.\n"Ukupan npr. suficit za prvih deset meseci 2007, kada su u pitanju Cefta-zemlje, je preko milijardu i 163 miliona dolara, a poznato je da inače Srbija u razmeni sa spoljnim svetom ima značajan deficit, koji će ove godine biti možda i osam milijardi", objašnjava on.\nOn objašnjava da se saradnja zemalja u okviru zone suočava sa nekoliko izazova. "Za sada to nije potpuna zona slobodne trgovine zato što neke zemlje, kao što su Moldavija i Makedonija, imaju izuzeća za izvestan broj roba čak do neke 2009. godine", kaže on.\n"Druga stvar je što se unutar Cefte koriste izuzeća ad hoc, tako da pojedine zemlje traže za neke svoje proizvode povlašćen status", navodi on.\n"I treća stvar, koja se sada ne vidi, a koja je inače problem u EU, postoje vancarinske barijere, tako da protok robe unutar zone slobodne trgovine nije kao što je recimo između Kragujevca i Niša", kaže Prokopijević.\nProkopijević kaže da vladama u regionu još uvek nedostaje entuzijazam za veće korišćenje Cefte, ali da veruje da će se to uskoro promeniti.\n"Generalno bi trebalo da ta stvar stalno ide napred. Zona slobodne trgovine je jedna izvanredna ideja, i priprema svih ovih zemalja ako se kreću prema EU, za jedno veliko čistilište kakvo je tržište EU i prilike koje koje vladaju na njemu", kaže on.\n"Prema tome, izgleda da stvari idu napred, možda ne onim tempom i i idealističkim očekivanjima kakvih je moglo biti", smatra on.\nUgovorom Cefta predviđa se stvaranje zone slobodne trgovine u zoni jugoistočne Evrope do 31. decembra 2010. godine, što podrazumeva ukidanje carina i trgovinskih barijera i potpunu liberalizaciju tržišta.\nRezultati Cefte u 2007.\nSporazum Cefta proizvođačima i izvoznicima daje priliku da svoje proizvode plasiraju u regionu po znatno povoljnijim uslovima, a za oko 30 miliona potrošača Cefta znači bolju ponudu roba i niže cene.\nDržavna sekretarka za ekonomske odnose sa inostranstvom Jasna Matić govori o rezultatima primene sporazuma Cefta u 2007. godini.


INFORMATIČKA OBUKA ZA OSOBE SA INVALIDITETOM | FRONT\nFRONT > Vesti > INFORMATIČKA OBUKA ZA OSOBE SA INVALIDITETOM\nBeograd – U narednih pet meseca 55 osoba sa invaliditetom i 10 žena iz Sigurne kuće pohađaće informatičku obuku kako bi mogli da se osamostale i lakše dođu do željenog posla.\nDirektor Centra za edukaciju IT-Svetislav Simić predstavio je 2. decembra u Skupštini grada Beograda Projekat „Informatičko obrazovanje osoba sa invaliditetom- put do posla“ I Objasnio da će polaznici kursa posle obuke moći samostalno da rade sajtove. On je podsetio da trenutno u Srbiji nedostaje 15.000 IT stručnjaka, te da će obuka osobama sa invaliditetom pomoći da lakše pronađu posao.\nPredsednik saveta za Zapošljavanje i član Gradskog veća Dragomira Petronijević, ukazao je da je zadatak Gradske vlasti da radi na projektima koji će zadržati mlade u zemlji, a osobe sa invaliditetom osposobiti za samostalan rad. Kako je rekao je nedavno Grad izdao u zakup 33 lokala, a prednost su imale osobe sa invaliditetom, jer su želeli sam njima da daju sansu za preduzetništvo.\nGradski sekretar za socijalnu zaštitu Nataša Stanisavljević podsetila je da u Beogradu živi 98.424 osoba sa nekom vrstom invaliditeta, da je ove godine odobreno 8.671 Zahtev za tuđu negu i pomoć, da je za 310 mališana Određeni Lični Pratioci, dok je njih 50 dobilo personalnog asistenta.\nPredsednik saveta za zapošljavanje Dragoljuba Petronijević, i direktor privrednog društva „Trenkvalder“ Mališa Grujičić potpisali su 2. decembra Memorandum o saradnji koji podrazumeva da će ta firma, koja se bavi zapošljavanjem, prednost dati osobama sa invaliditetom.


Koralnocrvena, Zveva Kazati Modinjani - Idealno.rs\nPočetna / Kancelarija i škola / Knjige i literatura / Knjige / Koralnocrvena, Zveva Kazati Modinjani\nPonuda prodavnice Nonstopshop za proizvod Koralnocrvena, Zveva Kazati Modinjani. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Koralnocrvena, Zveva Kazati Modinjani i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Koralnocrvena, Zveva Kazati Modinjani i vidi da li ti odgovara ili pogledaj druge proizvode brenda EvroBook. Opis i tehnički podaci proizvoda Koralnocrvena, Zveva Kazati Modinjani se mogu razlikovati od onih u internet prodavnici u kojoj obavljaš kupovinu. Koralnocrvena, Zveva Kazati Modinjani je dostupan u prodavnici Nonstopshop po ceni, koja je navedena pored svakog prodavca u meniju "Prodavnice".\nGarantne uslove za Koralnocrvena, Zveva Kazati Modinjani proveri u prodavnici u kojoj nameravaš da obaviš kupovinu. Slika za Koralnocrvena, Zveva Kazati Modinjani je simbolična, zato se pre kupovine u prodavnici uveri da je proizvod isti.


Vučić se sastao s nemačkim ministrom za privredu - Studio B\nVučić se sastao s nemačkim ministrom za privredu Tanjug\nObjavljeno: 22.10.2019. 17:02 Izmenjeno: 23.10.2019. 11:18\nPredsednik Aleksandar Vučić sastao se s ministrom za privredu i energetiku Nemačke Peterom Altmajerom. Nemačka predstavlja jednog od najvažnijih spoljnotrgovinskih partnera Srbije.\nPosle sastanka, u Palati Srbija, uslediće potpisivanje bilateralnih dokumenata, a zatim će se Vučić i Altmajer obratiti medijima.\nTakođe, biće održan i okrugli sto „Saradnja kompanija s lokalnom samoupravom ili Vladom“, na kojem će se obratiti Vučić, Altmajer, kao i predsednik Privredne komore Srbije Marko Čadež.\nAltmajer je u intervjuu za Politiku izjavio da Srbija ostvaruje snažan napredak u oblastima privrede i izgradnje pravne države i istakao da nastavak pomirenja između zemalja Balkana i intenziviranje regionalne saradnje predstavljaju neka od ključnih pitanja procesa pristupanja Evrpskouj uniji.\nDelegacije vlada Srbije i Nemačke potpisale su dva bilateralna sporazuma o saradnji u oblasti privrede i obrazovanja, u prisustvu predsednika Srbije Aleksandra Vučića i ministra za privredu i energetiku Nemačke Petera Altmajera.\nVučić: MTU i Brose – dve važne investicije za Srbiju\nPredsednik Aleksandar Vučić poručio je da je dolazak nemačkih kompanija „Brose“ i MTU, koje će otvoriti pogone u Srbiji – veoma važno za našu zemlju, jer te dve fabrike menjaju nivo investicija za oko 300 miliona evra.\nDva sporazuma potpisana su u Palati Srbije, u prisustvu predsednika Vučića i nemačkog ministra privrede i energetike Petera Altmajera.\n„Ministru Kneževiću sam rekao da je ovo što je potpisao, najvažniji papir na koji je stavio svoj potpis“, rekao je Vučić novinarima nakon razgovora sa Altmajerom i potpisivanja sporazuma.\n„U fabrici će biti zaposleno više od 1.100 ljudi, od kojih 400 visoko obrazovanih“, istakao je Vučić.\nPredsednik je naglasio da taj sporazum znači život i posao, ne samo u Pančevu, već i južnom Banatu, a time i više novca za kasu Pančeva.\n„Vidim da se već spremaju u Pančevu kako da potroše taj novac na Tamišku promenadu i druge projekte“, rekao je on.\nVučić je zahvalio nemačkoj kompaniji što je izabrala Srbiju i dodao da će prosečna bruto plata u toj fabrici iznositi 2.700, a neto 1.700 evra.\n„Biće jagma za radnim mestima“, uveren je on.\nVučić se zahvalio i kompaniji MTU, sa kojom je potpisan ugovor značajan zbog dualnog obrazovanja.\n„Kada smo krenuli u priču o dualnom obazovanju svi su nas kritikovali, a ja sam odgovorio “sigurno su to gluposti, čim ovi najbogatiji, kao što su Nemačka, Austrija i Švajcarska to imaju, pa da budemo i mi malo glupi kao oni pa da prihvatimo dualno obrazovanje“, kazao je on.\n„Kod nas će MTU prvo da popravlja i održava motore za avione, a školovanje za radnike koji procenjuju da li će izdržati motori let traje tri godine. Za to pripremamo ovu decu“, kazao je on.\nVučić je kazao da je jedna investicija u vrednosto od 181 miliona evra, a druga u visini od 109 miliona evra, i da su to prve investicije, te da će biti više.\nJedna fabrika biće u Pančevu, a druga u Novoj Pazovi, čime je, kaže, pokriven jedan deo Srema i jedan deo Banata, koji će dobiti mnogo, kao i cela država.\n„Beskrajno hvala što ste izabrali Srbiju. Mi ćemo uvek biti vama na raspolaganju sve što možemo da učinimo mi ćemo da napravimo“, poručio je nemačkim investitorima.\nVučić je podvukao da je Nemačka glavni spoljnotrgovinski partner Srbije, ubedljivo najvažniji, te dodao da se razlika između Nemačke i drugih zemalja povećava iz godine u godinu.\nRazmena je, ističe, veća od pet milijardi evra, uz rast ove godine od 7,6 odsto.\nIzneo je podatak da nemačke danas zapošljava 62.218 ljudi u Srbiji.\nPreneo je i da je nemački ministar predložio da se jednom godišnje održavaju susreti srpskih i nemačkim poslovnih ljudi, što bi dodatno podstaklo komunikaciju.\nVučić je naveo da će Srbija nastaviti sa pravljenjem boljeg poslovnog ambijenta.\n„Mi sutra očekujemo rezultate Svetske banke, Duing biznis listu i verujem da će Srbija napredovati. Čekamo da vidimo, to bi značilo da osim jedne godine, u kontinuitetu napredujemo šest-sedam godina“, rekao je Vučić.\nOn je naveo da Nemačka priznaje ekonomske rezultate Srbije, podsetivši da je javni dug smanjen na 51 odsto BDP-a, kao i nezaposlenost sa 26 na 10,3 odsto, uz četvrtu godinu suficita u budžetu…\n„Mi smo mala i siromašna zemlja, ne možemo da se poredimo sa Nemačkom, ali to govori o našoj disciplini i odgovornosti“, dodao je on.\nVučić je zamolio nemačkog ministra da prenese iskrene pozdrave kancelarki Angeli Merkel.\n„Mi je poštujemo, znamo koliko je ona pomogla i 2015. godine, i u poštenom i objektivnom sagledavanju stvari na Balaknu i racionalnom pogledu u budućnost“, rekao je Vučić.\n„Hvala na poseti. Hvala i nemačkim kompanijama, MTU i Brose, ovo je vaša kuća“, rekao je Vučić.\nPredsednik Vučić rekao je da su nemačke kompanije i privrednici dobrodošli u Srbiju, a da ćemo biti spremni da čujemo i radimo na rešavanju svakog eventualnog problema.\n„Dobrodošli ste i Srbiju treba da smatrate svojom drugom kućom“, poručio je Vučić na okruglo stolu „Saradnja kompanija sa lokalnom samoupravom ili vladom“, na kojem je učestvovao zajedno sa nemačkim ministrom privrede i energetike Peterom Altmajerom.\n„A kažem to i Srbima, koji to ne moraju uvek da vole da čuju“, rekao je Vučić.\n„Za mene od suštinskog značaja što se mi učimo dodatnoj i većoj odgovorosti, ozbiljnosti i najvećoj mogućoj marljivosti kada radimo za nemačke kompanije“, dodao je on.\n„Nismo uvek efikasni ali uvek dajemo sve od sebe da rešimo neki problem“, istakao je on.\nNaveo je da smo poslednjih godina imali dobre rezultate – da su nam finansije pod kotrolom, što se, kaže, vidi i po kreditnom rejtingu, jer smo, prema bonitetnoj agenciji Fič na korak od „investicionog rejtinga“.\n„Mislim da pružamo sigurnost investicijama, ali još dosta toga moramo da uradimo“, rekao je Vučić, navodeći da su naše loše strane – nedovoljno efikasno pravosuđe, neke stavri iz oblasti vladavine prava, a potrebno je da ubrazamo rad na sprovođenju promene načina obrazovanja.\n„Prve rezultate iz toga vidimo, ali moramo još brže, još bolje“, rekao je Vučić.\n„To su neke dobre stvari. Na vama je da procenite. Mislim da imamo dobru radnu snagu, nije samo pitanje njihove obučenosti već i lojalnosti. Naši ljudi se veoma vezuju za kompanije za koje rade i verujem da bi sa tim bili saglasna većina onih koji ovde zapošljavaju naše ljude“,zaključio je Vučić.\nVučić o mladim stručnjacima: Vraćaju se,polako,ali se vraćaju\n„Vraćaju se, polako, ali se vraćaju“, rekao je on na pres konferenciji sa nemačkim ministrom privrede Peterom Altmajerom i naveo primer da se oko 20 Srba koji su uspešni inženjeri vratilo iz Vankuvera u našu zemlju da bi radili na avionskim motorima (MTU), kao i da su se neki vratili u nemački Kontinental RND u Novom Sadu.\n„Imamo i dalje veliki odliv, ali proporcionalno broju stanovnika nešto manji nego što imaju Hrvatska, Albanija i Bugarska“, kazao je Vučić.\nDodao je da mu je estonska predsednica rekla da će uspeti da zadrži ljude kada plate budu na nivolu od 900 ili 1.000 evra i naglasio da će oni koji budu radili za nemačku kompaniju Brose u Pančevu živeti bolje nego u Nemačkoj jer će imati veliku platu, a mnogo niže troškove života nego u Nemačkoj.\nSrbija nudi VW bolje uslove, nego druge zemlje zajedno\nSrbija može da ponudi bolje uslove Folksvagenu za investiciju nego sve druge zemlje zajedno, poručio je predsednik Srbije Aleksandar Vučić i dodao da će naša zemlja nastaviti da se bori za gradnju te fabrike.\nKaže da se Srbija nije odmah oglašavala kada je Folksvagen saopštio da odlaže investiciju u Turskoj, jer, kaže, ne bi bilo fer prema Turskoj da odmah „skočimo“, kao što su to uradile neke druge zemlje.\n„To, ipak, ne znači da nismo spremni, već da morate da pokažete poštovanje. Oni (VW) nisu mala deca, pa da ih vodate tamo ili vamo“, rekao je Vučić.\nVučić je rekao da ne može više da se ponudi „u kešu“ zbog ograničenja državne pomoći, ali kada ne bi postojao limit – opet bismo i u novcu više ponudili od drugih, samo da privučemo tu investiciju.\n„Daćemo sve od sebe, a na ljudima iz VW je da odluče. Mi se nikada ne predajemo. Borićemo se, ali ćemo sportski da prihvatimo rezultat kakav god bude“, poručio je Vučić.\nNije sve do nas, pa čak i to sa Prištinom, kaže predsednik Vučić i ističe da to pokazuje odluka EU da ne da zeleno svetlo Makedoniji i Albaniji.\nAko ne možemo da postignemo kompromis sa Prištinom, što je uslov za napredak na putu ka EU, onda, kaže Vučić, ostaje „u se i u svoje kljuse“.\n„Za nas je najvažnije da razumemo da možemo sami da promenimo svoju zemlju i sebe i guramo ovako snažno napred. Kada sam to rekao pre 4 godine, ljudi su rekli “vidi ovu budalu“. Navikli smo da sedimo i čekamo da nam dolazi novac od doznaka, a doznake imamo manje od drugih u regionu. A mi smo uspeli svoju privredu da podignemo i možemo još“, naglasio je on.\n„To je najvažnija vest za Pančevo, Novu Pazovu, celu Srbiju – od toga će naš budžet biti puniji. Srećan sam što je ministar privrede Nemačke Peter Altmajer došao danas, pokazao da Nemačka podržava evropski put Srbije“, kazao je on.\n„Ako ne možemo – “u se i u svoje kljuse““, kaže predsednik.\n„A, onda će pitati građani gde nam je posao, što niste obezbedili radna mesta, dovoljno novca, ne popravljate kliničke centre, ne gradite autoputeve », dodao je on.\nAltmajer: Poštujemo Srbiju,doprinećemo njenoj boljoj budućnosti\nPoštujemo Srbiju i želimo da doprinesemo njenoj boljoj budućnosti, rekao je nemački ministar privrede i energetike Peter Altmajer nakon potpisivanja dva sporazuma o saradnji između vlada Nemačke i Srbije.\nNemački ministar je, na zajedničkoj pres konferenciji sa predsednikom Srbije Aleksandrom Vučićem, rekao da je ranije bio uključen u proces odobravanja vizne liberalizacije za Srbiju i da je tada Srbija za nemačka preduzeća bila „nepoznato polje“.\n„Sada znamo da se Srbija uvažava i to zahvaljujući odličnom radu ljudi, ali i vlade i predsednika, jer se zalažu da se iskoriste sve šanse za razvoj“, rekao je on i dodao:\n„Imate impresivni rast od oko 4 odsto ove godine, što je nešto više nego što mi u Nemačkoj očekujemo“, rekao je Altmajer.\n„Mi poštujemo Srbiju i želimo da doprinesemo njenoj boljoj budućnosti“, rekao je Altmajer, dodajući da nemačka preduzeća direktno ili indirektno u Srbiji obezbeđuju 60.000 radnih mesta, a da su reforme omogućile stvaranje bolje poslovne klime, a tu je, kaže, i veliki napredak u oblasti obrazovanja.\n„Hvala vam, za dobre uslove za nemacke preduzetnike“, rekao je on.\n„Želim da obema kompanijama čestitam na danas potpisanim sporazumima i da vas uverim da ćemo učiniti sve sa naše strane da vas podržimo“, rekao je nemački ministar.\n„Srbija će u tome ima značjanu ulogu“, rekao je on i dodao da je zahvalan predsedniku Srbije što je uspeo u toem da se Srbija uvažava.\n„Danas smo naučili lekciju i želimo da osiguramo dobru budućnost ljudi, a to možemo jačanjem bilateralne saradnje unutar Evrope, postavljajući je na novi temelj“, rekao je Altamajer.


Jasmina Beganović 11 jun 2018\nIvona je iz predmeta elektronike bila prva na regionalnom takmičenju koje je sredinom maja održano u Kragujevcu i za čak 20 bodova bila bolja od drugoplasiranog učenika. Na republičkom takmičenju u Jagodini, u veoma jakoj konkurenciji više od 20 škola iz cele Srbije, Ivona Dučić je osvojila treće mesto.\n„ S obzirom na konkurenciju i znanje koje su pokazali učenici, veoma sam zadovoljna postignutim rezultatom. Naravno, upeh će mi koristiti u daljem školovanju jer ću imati prednost prilikom upisa na željeni fakultet, rekla nam je Ivona.\nNebojša Jevtović direktor škole kaže da je ovo značajan uspeh za Tehničku školu koja se, pored ove nagrade, „okitila“ i sa dva prva mesta na republičkim takmičenjima.\nDa podsetimo, na republičkom takmičenju tekstilnih i kožarskih škola u Ivanjici Danijela Grujičić, učenica trećeg razreda osvojila je prvo mesto iz predmeta Konstrukcija i modelovanje odeće, dok je Denis Talović, učenik prvog razreda, takođe bio prvi u republici iz oblasti mašinstva.\n“Takmičenjima smo ove godine obuhvatili sve oblasti na kojima školujemo učenike a to su elektro-tehnika, mašinstvo i tekstilstvo. Zato je uspeh još značajniji i potvrda je kvalitetnog rada u svim poljima našeg delovanja, kaže Jevtović.


RTCG - Radio Televizija Crne Gore - Nacionalni javni servis :: Ostali sportovi :: CEV objavio termine kvalifikacija za EP 2021.\n06. 07. 2020. 20:15 >> 20:10 0\nEvropska odbojkaška konfederacija objavila je termine kvalifikacija za Evropsko prvenstvo 2021. godine, u obje konkurencije.\nUmjesto utakmica kod kuće i na strani, zbog problema izazvanih korona virusom, odbojkašice i odbojkaši će odigrati po dva turnira u periodu od maksimum 10 dana.\nEvropsko prvenstvo 2021. u konkurenciji odbojkašica igraće se od 19. avgusta do 5. septembra, a gradovi domaćini će biti Beograd (Srbija), Plovdiv (Bugarska), Kluž Napoka (Rumunija) i Zadar (Hrvatska).\nPored organizatora, plasman na EP izborilo je osam reprezentacija sa EP 2019: Turska, Italija, Poljska, Holandija, Njemačka, Rusija, Belgija i Azerbejdžan.\nPreostalih 12 reprezentacija biće poznato posle kvalifikacija, koje bi trebalo da se završe sredinom januara, a plasman na EP će izboriti po dvije prvoplasirane reprezentacije iz šest kvalifikacionih grupa.\nEvropsko prvenstvo 2021. u konkurenciji odbojkaša igraće se u Češkoj, Estoniji, Finskoj i Poljskoj, gdje će se odigrati polufinale i finale, od 2. do 19. septembra.\nPlasman na šampionat je, pored organizatora, izborilo osam selekcija sa EP 2019: Srbija, Slovenija, Franucska, Rusija, Italija, Ukrajina, Njemačka i Belgija.\nPreostalih 12 reprezentacija biće poznato posle kvalifikacija, iz kojih će plasman na prvenstvo Evrope izboriti sedam pobjednika grupa i pet najboljih drugoplasiranih selekcija.


Lotto ženski donji deo trenerke STRATO CUFF PANT W LTA203F103-01 cena, cene Srbija, prodaja Beograd Novi Sad Niš\nLotto ženski donji deo trenerke STRATO CUFF PANT W LTA203F103-01 cene\nTrenutno nemamo slike za Lotto ženski donji deo trenerke STRATO CUFF PANT W LTA203F103-01\nEllesse muški donji deo trenerke HERITAGE CUFFED PANTS TOBIAS M ELA203M103-21\nLotto ženski donji deo trenerke SEMPLICITA CUFF PANT LTA203F106-24\nEPonuda nije internet prodavnica već Vam omogućava da brzo i lako nađete Lotto ženski donji deo trenerke STRATO CUFF PANT W LTA203F103-01 po najjeftinijoj ceni. Naš cilj je da kupci budu što bolje informisani o ponudi Lotto ženski donji deo trenerke STRATO CUFF PANT W LTA203F103-01 na tržištu Srbije. Vrlo lako nalazite željeni proizvod za kategoriju Ženske trenerke cene, ne morate da lutate od sajta do sajta za Lotto Ženske trenerke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lotto ženski donji deo trenerke STRATO CUFF PANT W LTA203F103-01 sa PRODAVCEM. EPonuda ne može da garantuje potpunu tačnost specifikacije i slika za Lotto ženski donji deo trenerke STRATO CUFF PANT W LTA203F103-01. Pre kupovine, podatke za Lotto ženski donji deo trenerke STRATO CUFF PANT W LTA203F103-01 proverite na sajtu PROIZVOĐAČA.


Poljska odbila poziv Marin Le Pen za demontiranje EU\nPoljska vladajuća evroskeptična stranka Pravo i Pravda poručila je danas liderki francuskog Nacionalnog fronta Marin Le Pen da nije zainteresovana da zajedno demontiraju Evropsku uniju (EU), a šef poljske diplomatije Vitold Vaščikovski odbio je mogućnost da konzervativci Jaroslava Kačinjskog idu zajedničkim putem s francuskim ekstremnim nacionalistima.\n"Pravo i Pravda nije zainteresovana da demontira EU", poručila je Marin Le Pen na tviteru portparolka poljske vladajuće stranke Beata Mazurek, čim se danas u poljskom listu Žečpospolita pojavio poziv Le Penove Kačinjskom i madjarskom premijeru Viktoru Orbanu da, ako ona pobedi na predsedničkim izborima u Francuskoj, demontiraju EU.\nEventualni Polegzit ili demontiranje EU odbijaju masovno Poljaci, pošto se u najnovijoj anketi koju objavljuje danas Žečpospolita, čak 78 odsto izjasnilo za ostanak Poljske u EU dok bi odlazak podržalo 12 odsto, u anketi agencije IRBIS.\n"Razgovarao sam sa Marin Le Pen u januaru. Nije nam zajednički put", kazao je Vaščikovski a ublažio je danas i svoju pretnju da će Poljska igrati oštro i blokirati EU zbog toga što je ostalih 27 članica uprkos oštrom protivljenju Poljske izabralo prošle sedmice na dalje dve ipo godine ljutog političkog i ličnog protivnika Kačinjskog, bivšeg poljskog premijera Donalda Tuska na čelo Evropskog saveta.\nVaščikovski je odbio da će Poljska kao osvetu sada blokirati razne odluke ostalih članica i stavljati veto.


Čarobni sag (1938)\nU izdanju redakcije „Mickey stripa“, decembra 1938. godine po javio se „Čarobni sag“. Najavljen je u matičnom listu još krajem juna kao „Mali Mickey strip“. Međutim, u 42. broju od 17. decembra, objavljeno je da će „Mali Mickey strip“ izaći pod nazivom „Čarobni sag“ uporedo sa božićnim brojem „Mickey stripa“.\nTako se „Čarobni sag” pojavio u prodaji 24. decembra 1938. godine. Imao je ukupno 16 strana sa koricama u boji, a štampan je na formatu 17×21 cm. Kao odgovorni urednik bio je potpisan Franjo Martin Fuis. List je prodavan po ceni od dva dinara.\nObjavljene stripove „Otmičari djece“ i „Doživljaji male Shirley Temple i crnca Sama Sanjala” realizovali su Josip Soldo i Ferdo Bis (u to vreme saradnici Mickey stripa“), dok je groteskna priča „Strašna pustolovina žapca Kvake” najverovatnije potekla pod perom Vilhelma Buša. Pored toga, list je doneo i kratku Fuisovu priču, kao i nekoliko zagonetki i šala.\nNaslovna strana „Čarobnog saga“ (1938)\nNepune tri nedelje od izlaska prvog broja Fuisovog i Maurovićevog „Mickey stripa“, u Beogradu su, u razmaku samo od jednog dana, pokrenuta dva nova lista. Mada je bilo jasno da nije reč o slučajnoj podudarnosti, ovakva pojava ne bi izazvala posebnu pažnju da joj nije prethodila neuobičajena zbrka, a zatim i otvoren sukob izdavača, nezapamćen u dotadašnjoj izdavačkoj praksi.\nU „Politici“ od 21. marta 1938. godine objavljena je reklama kojom je za 24. mart najavljen list „Novi Tarcan“ Sledećeg dana je, međutim, osvanuo oglas kojim uredništvo „Mike Miša“ najavljuje za 23. mart svoj novi list pod nazivom „Tarcan“. Uredništvo „Mike Miša“ 23. marta ponovo reklamira prvi broj „Tarcana“, dok redakcija „Novog Tarcana“ ovoga puta najavljuje prvi broj „Trube“ i ujedno objašnjava zbrku koja je nastala. U prvom broju lista „Truba“, redakcija je objavila sledeće saopštenje: „Objavih smo Veliki nagradni konkurs i saopštili preko plakata i oglasa u novinama da će konkurs donositi naš list ‘Novi Tarcan' - Ali konkurencija je htela da nas omete. Koristeći se našom reklamom pustila je u prodaju list ‘Tarcan' koji nema veze s našim uredništvom. U ‘Tarcanu' nema ni velikog konkursa koji donosi samo naš list ni deset romana iz pera čuvenih književnika svetskog glasa i crtanih od umetnika. Da bi se izbegla zabuna kod čitalaca rešili smo da našem listu damo ime Truba.“\nU „Politici“ od 30. marta oglasilo se i uredništvo „Mike Miša“: „Radi tačnog obaveštenja čitalačke publike potrebno je ovde da objavimo sledeće: 1. Naš list 'Tarcan' prijavljen je po svim propisima Državnom tužioštvu još 13. novembra 1937. godine 2. Usled pripremanja novog materijala, a naročito usled očekivanja originalnog romana Tarcan, koji smo poručih od američke agencije, dan izlaska našeg lista morao je biti odložen za izvesno vreme. 3. Međutim, kako je ovih dana trebao da izađe jedan drugi list pod sličnim naslovom to smo bili prinuđeni da izdamo naš list Tarcan privremeno i bez istoimenog svetskog romana. 4. U najskorije vreme, čim nam stigne poručeni svetski roman Tarcan, program našeg lista biće u potpunosti ostvaren.“\nNeslavan početak „Tarcana“ i „Trube“ kao da je bio predznak i slično intoniranih sudbina ova dva izdanja. Izlaženje Ivkovićevog izdanja prekinuće se već nakon tri meseca od pokretanja, dok će „Truba“ izdržati nešto duže, ugasivši se oktobra iste godine.\nI pored kratkog životnog veka, „Tarcan“ je objavio nekoliko zanimljivih ostvarenja sada već poznatih domaćih autora: Đorđa Lobačeva, Valtera i Norberta Nojgebauera, Aleksija Ranhnera i Konstantina Kuznjecova. Jedini uvozni strip bio je „Detektiv X–9“ u verziji Čarlsa Flandersa.\nZa razliku od „Tarcana“, „Truba“ je veći prostor odvajala za stripove inostranog porekla (uglavnom francuskog i italijanskog), prepuštajući prostor domaćim autorima najčešće u obliku slabo prekopiranih tabli američkih storija. Sa „Trubom“ nije sarađivao nijedan od poznatih jugoslovenskih stvaralaca, pa najveću vrednost lista treba tražiti u predstavljanju nekoliko zanimljivih stripova evropskih autora: Gvida Maronija, Federika Pedrokija i Đovanija Skolarija. Posebno se, međutim, izdvajao junak američkog autora Van Barena – simpatični Prnjica Skrepl u stripu „Tetkin šampion“.


Ministar Đorđević istakao je da je otvaranje ovog Prihvatilišta znak uspešne saradnje Ministarstva za rad, zapošljavanje, boračka i socijalna pitanja i Ministarstva unutrašnjih poslova i dodao da je veoma zahvalan ambasadi SAD, koja je pružila podršku, kao i ambasadoru Skatu, koji se i lično založio da ideja bude realizovana.\n- Otvaranje Prihvatilišta ne samo da je medjunarodna obaveza Republike Srbije, već i rezultat odgovorne politike koju sprovodi ova Vlada. Veoma sam zadovoljan što smo uspeli u tome. Želimo da žrtvama trgovine ljudima pružimo najadekvatniju zaštitu i dobre uslove za život, da im pomognemo da nastave dalje i da znaju da njihova država misli i brine o njima - rekao je Đorđević.\nMinistar je naglasio da u našoj zemlji nažalost postoje slučajevi trgovine ljudima kao i svuda u svetu, ali da će Srbija nastaviti, svim merama, da tu pojavu svede na minimum, kao i da uslovi u kojima borave oni koji su bili žrtve, budu sve bolji.\nAmbasador SAD Kajl Skat istakao je da je borba protiv trgovine ljudima jedan od najtežih problema u celom svetu, kao i da je ona prioritet rada ambasade SAD i njihove spoljne politike.\n- Svake godine pružamo finansijsku podršku nevladinim organizacijama koje se bore protiv ovog problema. Siguran sam da će ovo Prihvatilište biti veoma značajno mesto za osobe koje su pretrpele ovakav vid nasilja i nadam se da će im to pomoći u nastavku njihovog života - rekao je Skat.\nNacionalni koordinator direkcije policije za pitanje trgovine ljudima Mitar Djurašković istakao je da otvaranje ovog Prihvatilišta predstavlja dokaz da Vlada Srbije aktivno radi na jačanju institucionalizacije kapaciteta u borbi protiv trgovine ljudima.\nOn je naveo i da je MUP organizovao policijski čas sa učenicima 4. i 6. razreda osnovne škole u Srbiji, i dodao da je na taj način čak veliki broj dece bliže upoznato sa opasnostima trgovine ljudima i načinima lične zaštite.\nDirektorka prihvatilišta Aleksandra Ljubojević naglasila je da je ovo Prihvatilište jedino u Srbiji i sistemu socijalne zaštite kao i da je Republika Srbija, njegovim otvaranjem ispunila gotovo sve medjunarodne standarde u pristupnim poglavljima 23. i 24, koja obuhvataju oblast pravosudja i osnovnih prava, i pravdu, slobodu i bezbednost.\n- Prihvatilište je namenjeno ženama i devojkama starosti od 16 godina. Obezbeđen im je smeštaj, nadzor tokom 24 časa, visok nivo bezbednosti, a pružiće im se i usluga adekvatne pomoći - pojasnila je Ljubojević i zahvalila Ministarstvu za rad, MUP-u i ambasadi SAD na velikoj podršci.\nU delegaciji Ministarstva za rad, zapošljavanje, boračka i socijalna pitanja, poseti Prihvatilištu prisustvovali su državni sekretar Stana Božović, državni sekretar Nenad Nerić i v.d. pomoćnika ministra Mirjana Ćojbašić.


Nivo Dunava raste – Nadlanu.com\nObjavljeno 5. juna 2013. / 11:53:47\nVrh poplavnog talasa stići će danas u Srbiju, na Dunavu kod Bezdana. Redovna granica odbrane od poplava još nije pređena, ali se nivo Dunava iz časa u čas povećava pa su nadležni najavili pojačano angažovanje ljudstva i mehanizacije.\n“Nivo vodostaja na Dunavu je danas povećan, a nadležne ekipe su stalno na terenu i predlažu preduzimanje mera“, izjavio je Tanjugu zamenik načelnika Sektora za vanredne situacije MUP-a Srbije Đorđe Babić.\nBabić je dodao i da je Sektor za vanredne situacije u stalnom kontaktu sa kolegama u Mađarskoj gde je zbog izlivanja reka, na nekoliko područja, proglašena odbrana od poplava.\nBabić je rekao da se situacija nije bitno izmenila u odnosu na jučerašnji dan, ali da se nivo vodostaja na Dunavu iz časa u čas povećava. On je istakao da još nema informacija od Republičkog hidrometeorološkog zavoda da li je prevaziđena granica redovne odbrane od poplava kod Bezdana.\n“Naše ekipe i ekipe javnih vodoprivrednih preduzeća su stalno na terenu, obilaze teren i predlažu preduzimanje mera iz svoje nadležnosti”, rekao je Babić.\nBabić je rekao da je danas sastanak Republičke direkcije za vode, direktora javnih vodoprivrednih preduzeća “Srbija vode” “Vode Vojvodine” i Beograd vode”, Sektora za vanredne situacije i RHMZ-a.\nVeć su zakazane sednice Pokrajinskog štaba za vanredne situacije i Gradskog štaba za vanredne situacije Novi Sad, kojima je dat nalog da obiđu potencijalna mesta koja mogu biti ugrožena visokim vodostajem u slivu Dunava, istakao je Babić.\n“To se uglavnom odnosi na ona naselja i mesta koja su u nebranjenom delu, znači ona naselja koja su izgradjena u koritu reke Dunav bespravno”, objasnio je Babić.\nBabić je rekao da se očekuje da bi moglo biti problema u opštini Beočin, na rubnim naseljima, u blizini Dunava i u koritu te reke, odnosno naseljima koja su izgrađena u koritu Dunava bespravno od Apatina do Smedereva. On je istakao da je dat nalog da se upozore stanovnici tih naselja da preduzmu sve potrebne mere i ukoliko bude potrebno, da se izvrši evakuacija.\nBabić rekao da se očekuje da će vodostaj rasti i narednih dana dok ne stigne talas nizvodno iz Mađarske i Austrije. Prema njegovim rečima, za sada se ne očekuju problemi od bujičnih poplava, ali će sve zavisiti količine padavina od mesta do mesta.\nBabić je rekao da se ne očekuju veće količine padavina u Srbiji narednih dana, ali da će se pratiti prognoza i preduzimati aktivnosti i da su ekipe spremne da reaguju u slučaju potrebe.\nPredsednik pokrajinske vlade Bojan Pajtić je zbog velikog talasa koji se očekuje, naložio preduzeću “Vode Vojvodine” da podigne pripravnost na najviši stepen i preduzme neophodne mere kako bi poplavni talas bio spremno dočekan.\nPajtić je sa rukovodstvom “Voda Vojvodine” obišao ustavu na Kanalu Dunav-Tisa-Dunav kod Novog Sada kojom se reguliše vodostaj Dunava, kao i centralni magacin tog preduzeća za odbranu od poplava.\n“Trenutno je veliki deo Evrope pod vodom. Zato sam naložio 'Vodama Vojvodine' da pripavnost podignu na najviši stepen”, rekao je Pajtić, istakavši da će narednih dana sva vodoprivredna preduzeća u Pokrajini preduzeti neophodne mere zaštite.\nVršilac dužnosti direktora “Voda Vojvodine” Mirko Adžić rekao je da to preduzeće preduzima sve neophodne mere da dočeka dolazak velikih voda, da se saniraju uočena oštećenja na nasipima i da su sva vodoprivredne preduzeća u pokrajini, njih 21, u celodnevnoj pripravnosti, kako bi odbrambena linija bila stabilna i kako bi talas bezbedno prošao kroz Srbiju.\nRukovodilac odbrane od poplava u “Vodama Vojvodine” Mirko Galonja izjavio je da će se, prema prognozi, već sutra steći uslovi za proglašenje redovne odbrane od poplava jer je vodostaj Dunava kod Bezdana danas za 71 centimetar veći od jučerašnjeg, a očekuje se da će dan kasnije porasti još toliko, što je uslov za proglašenje redovne odbrane.\nGalonja je dodao da će se za nekoliko dana verovatno steći uslovi i za vanrednu odbranu od poplava, koja se kod Bezdana i kod Novog Sada proglašava kad vodostaj Dunava dostigne 700 centimetara.\n“Vodostaj Dunava je, takođe, 437, što je za 71 centimetar više nego juče, a očekujemo da će vodostaj u tom delu toka Dunava sutra preći 500 centimetara, što je granični kriterijum redovne odbrane od poplava”, rekao je Galonja Tanjugu.\nOn je istakao da su prognoze da će kod Novog Sada vodostaj Dunava kriterijume za redovnu odbranu preći 7. juna.\n“Maksimalni poplavni talas kod Novog Sada očekuje se sredinom juna i biće visok, sigurno viši od 600 centimetara, ali se ne može precizirati konačan nivo, jer će to zavisiti i od količine padavina do tada“, naglasio je Galonja.\nNajveći vodostaj Dunava u Novom Sadu zabeležen je krajem juna 1965. godine, kada je izmereno 778 centimetara, dok je u aprilu 2006. godine dostigao je 745 centimetara, a polovinom juna 2010. izmeren je vodostaj od 696 centimetara.\nRepublički hidrometeorloski zavod (RHMZ) upozorio je da će vodostaji na Dunavu biti u većem porastu narednih osam dana sa prevazilaženjem granica redovne odbrane od poplava.\nPorast vodostoja, sa prevazilaženjem redovne odbrane od poplava se očekuje sutra kod Bezdana, a kod Apatina 7. juna, naveo je RHMZ u upozorenju na svom sajtu.\nKod Bogojeva i Novog Sada porast vodostaja Dunava se očekuje između 7. i 8. juna, a kod Slankamena između 8 i 9. juna, dodaje se u upozorenju.\nPoplave su zahvatila veća područja u Nemačkoj, Austriji, Slovačkoj, Češkoj, …\nZbog poplava u centralnoj Evropi skraćena je i linija međunarodnog voza iz Beograda za Cirih.\nTinejdžerki zabranjen ulaz na maturu zbog prevelikih grudi (VIDEO)


RTS HD Koreni\nnedelja, 04. nov 2018, 20:05\nU nedelju 04. novembra, na programu RTS 1 od 20.05 časova, prikazujemo premijeru treće epizode igrane dramske serije "Koreni", nastale prema istoimenom romanu Dobrice Ćosića, za koju je scenario napisao Đorđe Milosavljević a seriju režirao Ivan Živković. Producent serije je Radio-televizja Srbije a izvršni producent "Eye to Eye" iz Beograda.\nSimku puštaju da posle ispovesti i molitvi prenoći u manastiru, što bi trebalo da joj pomogne da dobije dete.\nU Prerovu osvane letak kojim se Aćim proziva zbog veze svog sina Vukašina sa ćerkom liberala Todora Tošića.\nPo Aćimovom nalogu, Nikola saznaje da je letak raširio prerovski kafedžija Lević, a štampao trgovac iz Palanke Čakaranac. Dok u Beogradu Vukašin sa svojim budućim tastom Tošićem odlučuje da ignoriše letak, Aćim odlazi u Palanku da se suoči sa Čakarancem, ali se iz Palanke vraća besan, tražeći od Nikole da osveti uvredu koju mu je Čakaranac uputio...


Kon: Treba pooštriti kontrolu sprovođenja mera | 013 info\nFoNet\tPet, 25/09/2020 - 10:29\nEpidemiolog Gradskog zavoda za javno zdravlje i član Kriznog štaba Predrag Kon izjavio je danas da je evidentirano 36 osoba sa simptomima kovida od kada je uveden sistem nadzora za ljude koji se vraćaju sa letovanja, pre svega iz susednih zemalja, dodavši da se mere neće pooštravati, ali da treba pooštriti kontrolu sprovođenja mera.\n"Ovaj sistem se prvi put primenjuje u zemlji i najvažnije je da funkcioniše. Presek je rađen na 23.000 i do tada je registrovano 36 osoba sa simptomima korona virusa. Mi trenutno imamo import virusa, a od građana zavisi da li će se javiti u kovid ambulante, naravno ako imaju simptome. Niko ne može da zaustavi virus ali ovaj sistem je napravljen da ga uspori, što smo za sada uspeli", rekao je Kon za RTS.\nPrema rečima Kona, nije bilo teških epidemioloških slika kod osoba kod kojih su registrovani simptomi kovida po povratku iz inostranstva. Uglavnom su to temperatura praćena kašljom, gubitak ukusa i mirisa.\n"Mere se neće pooštravati ali treba pooštriti kontrolu sprovođenja mera jer je važno da produžimo ovu prihvatljivu situaciju i tokom oktobra kako bi sproveli vakcinaciju protiv gripa. Ljudi koji bi trebalo da se vakcinišu ima oko dva miliona, ali taj nivo vakcinacije nikada nije postignut. Na raspolaganju će biti oko 700.000 doza vakcine protiv gripa a biće nabavljeno još ako bude bilo potrebe", rekao je Kon.\nOn je naveo da nadzor u školama funkcioniše i da su do sada 24 škole u Beogradu zahvaćene ali su u pitanju pojedinačni slučajevi.


Carista slušni aparati nove generacije!\nBernafon Carista 3 je kompletna familija slušnih aparata, pogodna za korisnike sa oštećenjem sluha od blagog do teškog stepena. Sa Caristom 3, Vaši klijenti će dobiti funkcije visoke tehnologije koje donose stvarne koristi i slušni aparat koji pokazuje izuzetnu sveukupnu vrednost.\nNove funkcionalnosti su sada dostupne uključujući Bernafonove najnaprednije funkcije – Adaptivna redukcija buke “Plus” i Adaptivno poništavanje mikrofonije “Plus”. Bežično povezivanje je takođe moguće po prvi put u različitim modelima Carista 3 aparata. Bernafonova tehnologija se sada po prvi put nudi u familiji aparata ove klase.


Završeni izbori u EU: Veliki rast Zelenih i Liberala | Ekonomist\n– Radi se o skoku od osam odsto u odnosu na izlaznost iz 2014. godine. U pitanju je izlaznost koja je najveća u posljednjih 20 godina i predstavlja prvi značajni skok u izlaznosti od prvih evropskih izbora održanih 1979. godine – izjavio je portparol Evropskog parlameta Žaume Duk.\nVeća izlaznost pokazuje da su građani Evrope shvatili da je EU dio njihove svakodnevice i njihova budućnost, ocjenuju u Briselu.\n– Građani EU su izabrali ko će ih predstavljati u Evropskom parlamentu. To će direktno odraziti na to ko će voditi Evropsku komisiju tokom sljedećeg legislativnog perioda o čemu će članovi parlamenta odlučivati u Strazburu u julu – zaključio je portparol Evropskog parlamenta.


pink.rs | Đorđević: Centri za socijalni rad na Kosmetu rade u punom kapacitetu uprkos problemima\nMinistar za rad, zapošljavanje, boračka i socijalna pitanja Zoran Đorđević i direktor Kancelarije za Kosovo i Metohiju Marko Đurić razgovarali su sa direktorima Centara za socijalni rad sa Kosova i Metohije o trenutnoj situaciji u južnoj srpskoj pokrajini.\nRazgovarali su i o unapređenju rada i boljeg funkcionisanja, kako na terenu, tako i u radu sa korisnicima usluga socijalne zaštite.\nĐorđević je rekao da se centri za socijalni rad na Kosmetu susreću sa različitim problemima, ali da rade u punom kapacitetu kao i oni u centralnoj Srbiji, iako je njihov rad na terenu komplikovaniji i teži iz bezbednosnih razloga.\nOn je ukazao na to da više od 4.300 ljudi sa teritorije Kosova i Metohije prima neki vid pomoći, zbog čega je potrebno unapređenje rada ustanova.\nNa sastanku je bilo reči o manjku broja zaposlenih u centrima, ali je upućena jasna poruka da će država na sve načine pomoći srpskom stanovništvu na Kosovu i Metohiji.\nDirektori centara upoznali su Đorđevića i Đurića o svemu što je urađeno, ali i donirano Srbima na Kosovu i Metohiji, nakon posete predsednika Srbije Aleksandra Vučića, navodi se u saopštenju Ministarstva za rad.\nĐorđević i Đurić zatražili su od direktora Centara za socijalni rad da pojačaju rad na terenu, kako bi prikupili sve informacije o potrebama, ali i o problemima sa kojima se Srbi koji žive na teritoriji Kosova i Metohije svakodnevno susreću.


Saša Magazinović: Doris Pack zagovara rješenje koje vodi podjelama u BiH – Magazin Plus\nHome/Saša Magazinović: Doris Pack zagovara rješenje koje vodi podjelama u BiH\nSocijaldemokratska partija Bosne i Hercegovine bila je, jeste i bit će prepreka za usvajanje rješenja koja idu u pravcu novih podjela, kako teritorija, tako i ljudi, kazao je zastupnik ove stranke u Parlamentarnoj skupštini BiH Saša Magazinović.\nMagazinović je ovo izjavio osvrćući se na izjavu Stalne izvjestiteljice Evropskog parlamenta za BiH Doris Pack, koja je jučer rekla kako je slučaj Sejdić-Finci najbolji pokazatelj kako bh. političari ne mogu da se dogovore, ali niko ne želi da kaže ko je najveći krivac iza toga, te da ona lično misli kako je “Zlatko Lagumdžija predstavlja veliku prepreku tome“.\n– Ne mogu da ne primjetim da je gospođa Doris Pack na kraju svoje političke karijere u potpunosti otvorila karte i potvrdila ono o čemu se dugo vremena špekuliralo, a to je da ima vrlo jednostran pristup gledanja političkih dešavanja u BiH. Što je još gore, u konkretnom slučaju zagovara rješenje koje vodi daljim podjelama i države BiH i bosanskohercegovačkog društva, rekao je Magazinović.\nOvaj državni poslanik je rekao kako oni u SDP-u još jednom naglašavaju svoju konstruktivnost i otvorenost da sa svim razgovaraju o bilo kojoj temi.\n– Zajednički možemo raditi sa svima koji imaju dobre namjere za BiH, ali, naglašavamo, jedinstvo države BiH i integracija bosanskohercegovačkog društva za nas je crvena linija ispod koje nećemo ići, kazao je Magazinović.\nVEZANI TEKST: DORIS PACK: Zlatko Lagumdžija predstavlja veliki problem za postizanje dogovora među političarima u BiH


Skupština Kosova usvojila tri tačke buduće politike: Poraziti Srbiju ali i Tačija - Sputnjik Srbija\n13:35 21 Oktobar 2020\nSkupština Kosova usvojila tri tačke buduće politike: Poraziti Srbiju ali i Tačija\n18:50 16.03.2020 Preuzmite kraći link\nSkupština Kosova nije izglasala predlog kosovskog premijera Aljbina Kurtija za delimično ukidanje taksi Srbiji ali je zato usvojen nacrt Rezolucije za pregovore sa Srbijom gde se u prvoj, od tri tačke, traži međusobno priznanje.\nSednica kosovskog parlamenta na kojoj je trebalo da se razgovara o predlogu premijera Aljbina Kurtija za delimično ukidanje taksi Srbiji, nije dobila većinu glasova, ali je zato sa 57 glasova „za” i pet uzdržanih od 120 poslanika, Skupština takozvanog Kosova usvojila Rezoluciju o razgovorima sa Beogradom u tri tačke.\nSkupština Kosova usvojila Rezoluciju u tri tačke\nPredlagač je stranka kosovskog premijera „Samoopredeljenje“. Osim međusobnog priznanja, u daljem tekstu Rezolucije nevedeno je da je teritorijalni integritet Kosova neprikosnoven, i da „niko nema pravo da razgovara, vodi dijalog ili pregovara o suverenitetu, teritorijalnom integritetu, ustavnom uređenju i unitarnim karakteru Republike Kosovo.“ Trećom tačkom definisano je da je za dijalog sa Beogradom ovlašćena samo Vlada Republike Kosovo.\nS obzirom da se u Rezoluciji nije našlo ništa novo, to jest, nepoznato, pitanje je šta kosovski premijer želi da postigne ovim dokumentom?\nNedžmedin Spahiu, politikolog sa Kosova smatra da je Kurti u ovoj Rezoluciji samo jasno istako oko čega bi on da se pregovara.\nTači ne predstavlja Kosovo\n„Međusobno priznanje je cilj zbog kog bi on da vodi pregovore sa Beogradom. Dok Beograd predstavlja da se pregovara o statusu Kosova za Prištinu bi bilo potuno nerazumno da učestvuje u takvim razgovorima,“ objašnjava naš sagovornik.\nS druge strane, dodaje on, Rezolucija ima još jedan važan cilj za koji se Kurti uporno zalaže.\n„Suština Rezolucije je da nema pregovora o teritoriji, i da se Hašim Tači izbaci iz političke igre, kao i da se dobije potvrda da je Vlada ta koja je zadužena za pregovore sa Beogradom. Tači ne može da predstavlja Kosovo, a Kurti je ovom Rezoluciojom dobio napismeno saglasnost za pregovore,“ navodi Spahiu.\nI politikolog Stefan Filipović veruje da je razlog za usvajanje nacrta Rezolucije pokušaj Kurtija da izbije na čelo pregovora sa Beogradom.\nAmerika se pita\n„Ova rezolucija je Kurtiju trebala kako bi izbacio Tačija iz igre i političke relevantnosti na Kosovu. Oko svih tačaka postoji jedinstvo na Kosovu osim oko toga ko bi trebalo da vodi pregovore. Evo, sada su ovom Rezolucijom postigli i to,“ kaže Filipović.\nOn, međutim, veruje da će zbog opštih okolnosti u svetu, američkih i srpskih izbora, sve stati, barem na kratko, pa je pitanje, da li će se i kako ta Rezolucija uopšte i primeniti i kada.\nOn podseća da je pre Kurtija, i Haradinaj tražio da Vlada bude glavni pregovarač, ali da nije uspeo da dobije saglasnost većine što je Kurtiju pošlo za rukom.\nDa li će, međutim, Međunarodna zajednica, a pre svih Amerika, prihvatiti Kurtija umesto Tačija za pregovarača, po mišljenju našeg sagovornika, zavisiće od načina kako budu tekli odnosi Kurtija i Amerike.\ndijalog, rezolucija, Hašim Tači, Aljbin Kurti


Goran Kovačević i Budimir Jovanović\nVlasnik kompanije „Gomex“ Goran Kovačević novi je predsednik Zrenjaninskog poslovnog kruga (ZREPOK), saopštilo je ovo poslovno udruženje. Kovačević je za prvog čoveka udruženja izabran tajnim izjašnjavanjem članova na godišnjoj sednici Skupštine ZREPOK-a.\nIzabran je i novi sastav Izvršnog odbora koji čine zamenik predsednika Dragan Vidaković, Dragoljub Bjeloglav i dosadašnji predsednik Budimir Jovanović.\nMandat predsednika ZREPOK-a traje dve godine, a Kovačević je peti predsednik od osnivanja udruženja.\nPROČITAJTE JOŠ: Fortenova grupa najavila otvaranje novog pogona u “Dijamantu”\n„Članovi ZREPOK-a su ponosni na činjenicu da udruženje aktivno deluje već 12 godina i da se rukovodstvo redovno menja. Ovo potvrđuje jedinstvo članstva i kontinuitet u delovanju bez obzira na to ko vodi i predstavlja organizaciju“, naveo je Zrenjaninski poslovni krug.\nZREPOK je postao bogatiji za još jednog člana, jer je udruženju pristupio osnivač firme „Patrol 023“ Dragan Ristić.\nOsim odluke o izboru novog predsednika i članova Izvršnog odbora, na Skupštini je jednoglasno prihvaćen predlog da za novog prijatelja ZREPOK-a bude proglašena članica hora Opere Srpskog narodnog pozorišta i vokalna solistkinja Milica Dosković.\nDragan Ristić i Budimir Jovanović\nKo je Goran Kovačević?\nNovi predsednik ZREPOK-a Goran Kovačević rođen je 1962. godine u Osijeku. Osnovnu i srednju školu završio je u Belom Manastiru, a Pravni fakultet u Osijeku. Prvo zaposlenje bilo mu je u “Pivovari” Osijek.\nKovačević je osnovao “Gomex” 1995. godine u Hrvatskoj, a od aprila 1997. posluje u Zrenjaninu.\nKompanija je u početku imala tri zaposlena radnika i bavila se isključivo veleprodajom robe široke potrošnje. Radi daljeg razvoja, Kovačević je 2007. ušao u partnerstvo sa investicionim fondom SEAF, koji postaje vlasnik 35 odsto kompanije. Za 26 godina poslovanja, „Gomex“ je od male porodične firme postao jedan od najvećih lanaca supermarketa u Srbiji, sa preko 2200 zaposlenih i više od 200 prodajnih objekata.\nGoran Kovačević je dobitnik mnogih priznanja u oblasti privrede i aktivan je na promovisanju društveno odgovornog poslovanja i kulture.\nTagovi"Zrenjaninski poslovni krug" Dragan Ristić Goran Kovačević\nNovi film Dušana Kovačevića “Nije loše biti čovek” u CineStaru (Video)


NOVA potpisala koalicioni sporazum za republičke izbore - NOVA stranka\nNOVA potpisala koalicioni sporazum za republičke izbore\n04.03.2016 Press služba 0\nNova stranka potpisala je danas koalicioni sporazum sa Demokratskom strankom i nekoliko saveza i pokreta, a na vanredne parlamentarne izbore 24. aprila će izaći na listi čiji je naziv "Za pravednu Srbiju".\nTom prilikom, Zoran Živković je rekao da postoje dve verzije Srbije - "jedna koju svi mi živimo svaki dan, a to je ponižena, poražena, neuređena, siromašna Srbija, i druga koja je u snu i virtuelnom svetu Vučića i njegove vlade i partije":\n-Te dve Srbije se puno razlikuju, kao nebo i zemlja, i mi puštamo Vučića da sanja svoje mokre snove o Beogradu na vodi dok ova prava Srbija mora da živi bolje i pravednije. I zato je važno da se na ovim izborima iskoristi šansa, da ovi izbori krajem aprila ne budu izbori za političke stranke, nego za građane... da građani biraju svoju budućnost, a ne budućnost nas političara.\nPredsednik DS Bojan Pajtić je nakon potpisivanja sporazuma rekao novinarima da su sporazum potpisale stranke koje su se i u prošlosti hrabro borile protiv režima Aleksandra Vučića. On je naglasio da je taj režim zasnovan "na lažima, obmanama, neznanju i pljački gradjana" a da će slogan izborne liste koju prevodi DS biti "Da živimo normalno, da živimo sada".\n- Sada je vreme da se izađe na izbore - 75 odsto građana je nezadovoljno i ukoliko oni izađu na izbore doći će kraj bedi, očajanju i strahu koji je u Srbiji uveo Vučićev režim - rekao je on uz ocenu da "ako više od dve trećine glasača izade na izbore Vučić neće više biti na vlasti" .\nPrethodna vest\tOdržana Izborna konferencija Opštinske organizacije Rakovica Sledeća vest\tNOVA na tribini “Agrar u predizbornim programima stranaka”


Svijet - Opcija - Part 113\nMAKRON Putinov san je da rasformira Evropsku uniju\nFrancuski predsjednik Emmanuel Macron je u intervjuu švedskoj televiziji CBT izrazio mišljenje da ruski lider Vladimir Putin mašta o tome da "rasformira EU". Na pitanje šta on misli o odbijanju lidera populističke partije Švedske demokrate, Jimija Okesena, da napravi izbor između Macrona...\nIZGORIO NACIONALNI MUZEJ BRAZILA Izgubljeno 200 godina istraživanja i znanja\nVeliki požar izbio je u Nacionalnom muzeju Brazila u sjevernom dijelu Rio de Žaneira. Niko nije povrijeđen. Read more\n"ISTOK 2018" Rusija i Kina stvaraju vojni savez\nČak 300.000 vojnika i 36.000 tenkova, oklopnih vozila i drugih borbenih mašina, kao i preko 1.000 helikoptera, aviona i bespilotnih letelica učestvovaće na manevrima „Istok 2018“, najvećim vojnim vježbama u istoriji savremene Rusije. Manevri će biti održani od 11. do 15. septembra u...\nMOLDAVIJA Na skupu u Kišinjevu više hiljada ljudi tražilo ujedinjenje sa Rumunijom\nNekoliko hiljada građana Moldavije okupilo se u Kišinjevu kako bi zahtevali ujedinjenje sa Rumunijom. Okupljeni su nosili rumunske i zastave Moldavije koje su gotovo identične i uzvikivali "ujedinjenje", "Besarabija, rumunska zemlja", prenosi AP. Demonstranti su aplaudirali grupi od...\nTRAMP JE MALO NERVOZAN Najavio izlazak SAD iz Svjetske trgovinske organizacije\nSvjetska trgovinska organizacija (STO) je još jedna međunarodna institucija na koju se usmjerio američki predsjednik Donald Trump, prenosi BBC. U intervjuu za Bloomberg News Trump je zaprijetio povlačenjem Sjedinjenih Država iz Svjetske trgovinske organizacije, tvrdeći da tretman njegove...\nATENTAT NA ZAHARČENKA Ubijen lider proruske republike u Donjecku, Moskva optužuje Kijev\nLider Donjecke Narodne Republike Aleksandar Zaharčenko poginuo je u u eksploziji u restoranu u centru Donjecka. To je potvrdio poslanik Narodnog saveta DNR Vladislav Berdičevski. "Lider DNR je poginuo u eksploziji u restoranu 'Separ'“, rekao je Berdičevski novinarima. Iz...\nISTRAŽIVANJE Desnica sve popularnija među ženama u EU, pokazuju veću distancu prema migrantima\nEvropljanke sve više glasaju za desnicu, što je posebno izraženo u Njemačkoj, Poljskoj, Francuskoj, Grčkoj, Švedskoj i Mađarskoj, pokazuje istraživanje Fondacije “Fridrih Ebert”. U Njemačkoj se sve više pripadnica ljepšeg pola priklanja desnim strankama, a u Poljskoj je omjer...\nBUDISTIČKO-MUSLIMANSKI SUKOB Funkcioner UN traži da lider Mjanmara bude vraćena u kućni pritvor\nKomesar UN za ljudska prava kaže da je Su Ći, dobitnica Nobelove nagrade, trebalo da se vrati u kućni prtvor poslije vojne akcije nad Rohindža muslimanima. Komesar Ujedinjenih nacija za ljudska prava kaže da je glavna žena Mjanmara Aung San Su Ći trebalo da podnese ostavku zbog...\nSALVADOR Rasturena banda MS-13, uhapšeno 400 gangstera, čak i jedan sveštenik\nPolicija u Salvadoru uhapsila je više od 400 članova gangsterske bande Mara Salvatruča, u jednoj od najvećih akcija u borni protiv kriminala u toj zemlji. Ova banda poznata je i kao MS-13, a neki od uhapšenih osumnjičeni su za trgovinu narkoticima, iznude i naručivanje ubistava...\nORBAN Ja sam zaustavio migrante na kopnu, a moj heroj Salvini na moru\nMađarski premijer Viktor Orban doputovao je u Milano na sastanak sa vicepremijerom Italije Mateom Salvinijem. Orban je izjavio da je potpredsednik italijanske vlade njegov "heroj sa kojim je želeo da se lično upozna", a da je dozvolu za susret sa Salvinijem tražio od bivšeg italijanskog...\nStrana 113 od 200...110111112113114115116...


Pred „večiti derbi“: Partizan sa umornim igračima, Zvezda spremna i samouverena! – REPORTER\nPred „večiti derbi“: Partizan sa umornim igračima, Zvezda spremna i samouverena!\n04/04/2021 Reporter Priča dana, Sport, Vesti 0\nFudbaleri Crvene zvezde i Partizana, mesecima kao kuglaške čunjeve obaraju protivnike u prvenstvu, pa njihovi navijači, javnost i oni sami očekuju da ovog vikenda produže duge serije pobeda i tako nabildovanog samopouzdanja počnu odbrojavanje do međusobnog klinča u Sredu.\n– Nema potrebe da odmaramo igrače. Ipak, dva fudbalera se još nisu vratila sa reprezentativnih obaveza, a pojedinci su umorni pa ćemo sa najsvežijom postavom izaći na teren – rekao je Aleksandar Stanojević, trener crno-belih.\nSuperliga Srbije: Partizan siguran protiv Metalca (3:0)


Njemačka: Razotkrivena internet mreža za zlostavljanje djece, više od 30.000 korisnika\nNadležni organi za sajber kriminal u Njemačkoj razotkrili su mrežu na internetu sa najmanje 30.000 ljudi koji dijele dječiju pornografiju i razmjenjuju savjete o tome kako da omame i zlostavljaju maloljetnike, saopštile su službe za sprovođenje zakona.\nMinistar pravosuđa u njemačkoj pokrajini Sjeverna Rajna-Vestfalija Peter Bizenbah izjavio je da su istražioci bili iznenađeni obimom mreže i da je osnovana specijalna radna grupa koja će se baviti pronalaženjem osumnjičenih i njihovim izvođenjem pred lice pravde.\n“Ljudi se prijavljuju na ćaskanje, ali ne na ‘dark vebu’ nego na normalnom internetu. Oni dobijaju uputstva od drugih o tome koje sedative treba dati djeci kako bi mogli da ih zlostavljaju”, naglasio je Bizenbah.\nOn je rekao da nakon prijavljivanja slijedi diskusija o tome koja djeca se mogu zlostavljati.\nTags #američki vojnici #Dječija pornografija #Zlostavljanje djece\nTrudo: Kanađani trebaju ostati oprezni uprkos smanjenju restriktivnih mjera\nBileća: Formiran fond za pomoć zaraženim koronavirusom


Ističe rok za predaju redovnih godišnjih finansijskih izveštaja za 2014. godinu – Udruženje privrednih društava i preduzetnika Subotica\nObjavljeno 29. juna 2015. 12. maja 2016. od Aleksandra Dobrin\nIstiče rok za predaju redovnih godišnjih finansijskih izveštaja za 2014. godinu\nAgencija za privredne registre (APR) obaveštava sva pravna lica i preduzetnike koji primenjuju Zakon o računovodstvu, a nisu sastavila i dostavila svoje redovne godišnje finansijske izveštaje sa odgovarajućom dokumentacijom za 2014. godinu u skladu sa članom 33 i 34 ovog Zakona, da u utorak 30. juna 2015. godine ističe rok za dostavljanje ovih izveštaja.\nKao datum prijema redovnog godišnjeg finansijskog izveštaja koji je sastavljen i dostavljen u Posebnom informacionom sistemu Agencije i potpisan kvalifikovanim elektronskim potpisom zakonskog zastupnika, smatra se predaja finansijskog izveštaja 30. juna do 24 časa. Mikro pravna lica koja mogu redovne godišnje finansijske izveštaje za 2014. godinu predati i u papirnom obliku, kao datum predaje Agenciji smatra se datum predaje pošti, odnosno datum sa poštanske pošiljke.\nOvim putem obaveštavamo sve obveznike koji imaju obavezu sastavljanja i dostavljanja konsolidovanih finansijskih izveštaja za ekonomsku celinu u skladu sa članom 27. Zakona, da će Posebni nformacioni sistem Agencije biti na raspolaganju tokom sledeće nedelje, o čemu će i posebno biti obavešteni.\nInformacije o prijemu i obradi svih vrsta izveštaja za 2014. godinu, obveznici mogu pratiti na ovoj internet strani, odeljak Finansijski izveštaji, link „Pretraga izveštaja za 2014“.\nZa dodatna objašnjenja na raspolaganju je i Info centar Agencije, na telefon broj 011 2023 350, kao i mejl adresa finizvestaji@apr.gov.rs\nPrethodni članakPrethodno Javna tribina povodom svečanog otvaranja Udruženja privrednih društava i preduzetnika Subotica\nSledeći članakSledeće Izmenjen je Pravilnik o poreskom bilansu za nedobitne organizacije


Slobodan Vasković - Sa druge strane...: Dosje Praštalo (2): Na bugarskim kasama oteto sto miliona maraka\nPohlepni i gramzivi tajkun Dragan Praštalo, vlasnik firme “Mikroelektronika”, uvaženi je i visoki funkcioner Saveza nezavisnih socijaldemokrata, koji svoju poziciju u toj stranci dodatno učrvšćuje izgonom devet porodica boraca i poginulih boraca iz njihovih stanova, koje im je Republika Srpska dodijelila u Banjaluci (naselje Starčevica).\nPraštalo je mutlimilioner, a do novca je došao, jer su mu vlasti RS omogućile monopol tokom fiskalizacije, koja je sprovedena u Republici Srpskoj. Fiskalizacija nije dala nikakve ekonomske efekte; dapače, ali su zato Praštalo i gang koji stoji iza njega uspjeli da iz privrede izvuku cca 168 miliona KM, od čega je njihov profit ravno sto miliona. I to samo na prodaji fiskalnih kasa; uz to, desetine miliona slivaju im se svake godine, jer imaju monopol na servisiranje i rezervne dijelove.\nVrijeme je pokazalo da fiskalizacija nije donijela nikakav ekonomski efekat, još manje je bila bitka protiv sive ekonomije. Bila je to najobičnija pljačka, a kada Režim ode sa vlasti za vjerovati je da će se institucije usuditi da istraže ovaj kriminalni poduhvat, koji se, slobodno može nazvati otimačinom decenije.\nIza cijele prevare stoji Milorad Dodik, koji je fiskalizaciju htio „odraditi“ još u vrijeme prvog premijerskog mandata (1998.-2001.), ali je tada spriječen zbog snažnog negodovanja javnosti i opzicije.\nProjekat je obnovio sedam godina kasnije, a da bi prevaru izveo u nju je, kao i obično, uključio brojne institucije RS: Narodnu skupštinu RS, Vladu RS i Poresku upravu, koji su svojim djelovanjem omogućili realizaciju ovog ogromnog kriminalnog nedjela.\nJednostavnije rečeno, usvajanjem i sprovođenjem zakona o fiskalizaciji, navedene entitetske institucije su omogućili grupici odabranih članova SNSD-a da ostvare ekstraprofit od sto miliona maraka (tokom 2009. godine), plus zaradu dodatnih desetina miliona u narednim godinama.\nKao što to u RS obično biva, gang je kriminalnom planu pripisao najplemenitiji cilj, koji glasi „uvođenje prometa roba i usluga u striktno registrovane kanale, čime se smanjuje siva ekonomija, odnosno utaja PDV-a“, što je potpuna laž i obmana.\nZa pojašnjenje ove besprizorne kriminalne ujdurme važno je znati da je fiskalizacija u suštini obuhvat prometa instaliranjem fiskalne kase na svako prodajno mjesto koje prodaje usluge i robu. Prema procjeni Predraga Gluhakovića, tadašnjeg ministra trgovine, koji je bio duboko involviran u prevaru, u Republici Srpskoj je oko 70. 000 pravnih lica koja podliježu fiskalizaciji, s tim da mnogi od njih imaju više prodajnih mjesta. Svi oni su bili dužni kupiti i više kasa, štampača i GPRS uređaja, i to sve kod ovlaštenog proizvođača. A to je banjalučka „Mikroelektronika“, čiji je vlasnik Dragan Praštalo.\nKasa u „Mikroelektronici“ koštala je između 800 i 2000 maraka. Mikroelektronika je kase nabavljala iz Bugarske, a upućeni kažu da su prosječne cijene u svijetu okvirno troduplo jeftinije nego u RS.\nČak ni u toj firmi nisu krili da su odlično zaradili, premda su zaradu, što je logično, znatno potcjenili. Ali podaci su neumoljivi i kažu da je „Mikroelektronika“, koja, zbog kriminalnih vladinih odluka, ima monopol i kontroliše najmanje 85 posto tržišta, ostvarila profit od preko sto miliona maraka samo na kasama. Potvrđuje to prosta matematička računica koja kaže da je za potpunu fiskalizaciju bilo potrebno najmanje 140 hiljada kasa. Ako uzmemo da je prosječna cijena kase 1200 maraka, dolazimo do cifre od 168 miliona, koja je uzeta iz privrede. Kase je „Mikroelektronika“ Bugarima platila najviše šezdesetak miliona maraka, tako da je ostvariti profit od preko sto miliona. Sigurno je da sav ovaj novac nije ostati u džepovima Dragana Praštala, vlasnika ove firme i visokog funkcionera SNSD-a, već je lavovski dio završio na računima njegovih partijskih i mafijaških šefova.\nSuština prevare je u tome što je „Mikroelektronici“ bio omogućen monopol na tržištu, tako da je cijenu kasa mogla formirati po sopstvenom nahođenju, jer su bez konkurencije, o čemu svjedoče i sljedeći podaci. Zakon u RS donesen je u julu 2007.godine. Pravilnik o tehničkim i funkcionalnim karakteristikama fiskalne kase, bez kojeg je nemoguće pripremiti softver i hardver i prateće uređaje, objavljen je 13. februara. 2008.god, a prema tvrdnjama izvora u Poreskoj upravi, znatno ranije nezakonito je dostavljen „Mikroelektronici“, tako da su oni odmah po objavljivanju mogli brzo reagovati. Upravo ta činjenica omogućila im je da jedini prije isteka krajnjeg roka za fiskalizaciju 15. novembra 2008., dobiju licencu ovlaštenog proizvođača, tako da su svi oni koji su po sili zakona morali da kupe kase, bili upućeni isključivo na ovu firmu. Budući da je „Mikroelektronika“ imala više ovlaštenih distributera stvorio se privid da više firmi prodaje fiskalne kase, što je laž. Uzburkane duhove u partiji zbog protežiranja „Mikroelektronike“, Dodik je primirio dajući drugim stranačkim funkcionerima mogućnost da njihove firme distribuišu kase, kao što je slučaj sa firmom „Galeb“ iz Istočnog Sarajeva, te nizom drugih, koje su sve odreda bile pod kontrolom SNSD-a.\ndesetine miliona od servisiranja kasa\nPomenutih sto miliona nije jedina pljačka, već je odabranim omogućena dodatna višegodišnja milionska zarada. Troškovi servisiranja svake kase u prosjeku iznose 20 KM mjesečno, što je zagarantovan mjesečni prihod za „Mikroelektroniku“ i njene distributere, koji su po pravilu i serviseri, od dodatnih 2,8 miliona mjesečno, odnosno 33 miliona godišnje. Servis se plaća mjesečno, bez obzira da li je kasa ispravna ili ne. Uz to treba dodati rezervne dijelove za kase, koje opet ekskluzivno ima „Mikroelektronika“, pa je priča o pljački vijeka kompletirana.\nNajtragičnije u svemu je što se pokazalo da se uvođenjem fiskalnih kasa u budžet nisu slila nikakva nova sredstva, kao što se tvrdi, niti je došlo do nove preraspodjele PDV, što je navodno bio cilj. Suština je da se fiskalizacijom ne može utvrditi kolika je stvarna krajnja potrošnja u RS, jer fiskalnim računom se ne konstatuje kome je prodato, već pošto je prodato, a da bi se znalo je li u pitanju krajnja potrošnja mora se znati da li je kupac PDV obveznik ili nije.\nUz to, uvođenju fiskalnih kasa cilj je kontrola PDV, što nije u nadležnosti Poreske uprave RS, već Uprave za indirektno oporezivanje BiH.\nNakon fiskalizacije hiljade malih firmi je zatvoreno, a desetine hiljkada radnika ostalo je bez posla.\nJasno je da cijeli ovaj proces donio samo štetu i nikakvu korist, a da je vlast u njega ušla isključivo zbog ekstraprofita nekolicine odabranih. (o svemu ovome pisao sam još prije gotovo pet godina)\nJedan od njih je i Praštalo, koji je bio nosilac posla, ali malo mu je što je oteo fiskalizacijom; marta ove godine krenuo je u novu otimačinu - od boraca i porodica poginulih boraca.\nPraštalo je 18.03.2013. godine, kao direktor preduzeća “Mikroelektronika” A.D., podnio tužbu Osnovnom sudu u Banjaluci u kojoj traži da 9 stanara, boraca Vojske Republike Srpske i porodica poginulih boraca, napusti svoje stanove koje su stekli na legalan i zakonit način i izađu na ulicu - u roku od 30 dana.\n“Obavezuju se tuženi da svaki pojedinačno stanove oslobodi od lica i stvari, vrate u posjed i mirno raspolaganje tužitelju u roku od 30 dana od dana donošenja presude pod prijetnjom izvršenja. Obavezuju se tuženi da tužitelju solidarno nadoknade troškove parničnog postupka sa kamatom od dana presuđenja pa do isplate, sve u roku od 30 dana od dana donošenja presude pod priojetnjom izvršenja”, zahtijeva u tužbi Dragan Praštalo, tajkun i visoki funkcioner SNSD-a.\nInteresantno je da on traži da mu se vrati zgrada na koju “Mikroelektronika” uopšte nije uknjižena, ajoš je interesantnije da u toj zgradi ima ukupno deset stanova-deseti pripada Milanu Mazalici, ocu narodnog poslanika Srđana Mazalice.\nPraštalo jedino nije tužio Mazalicu\nNajinteresantnije je da Praštalo nije tužio samo jednog stanara - Milana Mazalicu, iako je on u posjed stana došao kao i ostalih devet radnika “Mikroelektronike”. Samo ta činjenica govori o kako bijednom i užasavajućem aktu se radi i koliko je Praštalo ubijeđen da može činiti šta hoće. Samo zato što je član SNSD-a i Dodikov tajkun, preko kojeg je u private džepove otišlo 100 miliona maraka otetih fiskalizacijom.\nJoš je interesantnije da ni Milan Mazalica, a ni njegov sin Srđan Mazalica nisu nikada pokušali da preko organa SNSD-a ili, pak, u Narodnoj skupštini RS zaustave ovu sramnu, kriminalnu i neljudsku otimačinu iza koje stoji njihov stranački kolega Dragan Praštalo. (nastaviće se)


Prodato 150 hiljada smart telefona Xiaomi za 12 minuta – Personal magazin\nKineski proizvodjač pametnih telefona, Xiaomi korporacija, u sredu je prodala 150.000 telefona za samo 12 minuta kada je pokrenula sedmi krug online prodaje, objavila je ova kompanija.\nOsnovan od strane kineskog Internet gurua Lei Juna, Xiaomi je počeo sa radom sa malim timom, ali se visoko popeo proizvodnjom visoko kvalitetnih pametnih telefona sa prihvatljivom cenom.\nTelefoni ove kompanije koštaju oko 2.000 juana (317 US dolara), što je manje od polovine cene Appleovog iPhone 4. Prodato je više od 1,65 miliona telefona od kada su se pojavili na tržištu krajem oktobra prošle godine, navodi kompanija.\nXiaomi prodaje svoje proizvode isključivo online, sa limitiranim količinama koje se mogu kupiti, jer su kapaciteti proizvodnje ograničeni. Ranije ove godine, Sjiaomi je obezbedio 90 miliona US dolara kapitala, privlačeći tim fondom strane investitore kao što su IDG Capital, Temasek Holdings i Qualcomm Inc, što je donelo investicije vredne 130 miliona US dolara.\nTo je takodje privuklo i Foxconn, primarnog proizvodnog dobavljača Apple-a, da od januara postane i njihov dobavljač.\nProdato 150 hiljada smart telefona Xiaomi za 12 minuta was last modified: April 26th, 2012 by Redakcija


Održana međunarodna naučna konferencija - Beogradska bankarska akademija\nOdržana međunarodna naučna konferencija\nHome/Vesti/Održana međunarodna naučna konferencija\nU utorak 5. marta 2013. godine, u zgradi Narodne banke Srbije, otvorena je međunarodna naučna konferencija pod nazivom: „POST CRISIS RECOVERY“ u organizaciji Beogradske bankarske akademije – Fakulteta za bankarstvo, osiguranje i finansije i Instituta ekonomskih nauka.\nKonferenciju je otvorio vice guverner Narodne banke Srbije, Veselin Pješčić. Pozdravni govor u ime organizatora konferencije održali su dekan Fakulteta prof. dr Hasan Hanić i zamenik direktora Instituta ekonomskih nauka dr Ivan Stošić.\nU radu međunarodne naučne konferencije učestvovali su eminentni naučni radnici iz Francuske, Portugalije, Turske, Rumunije, Slovenije, Bosne i Hercegovine, Crne Gore i Srbije kao i predstavnici banaka, osiguravajućih društava, Narodne banke Srbije i Komisije za hartije od vrednosti Srbije. Pored ostalih, u raspravi su učestvovali: vice-guverneri Diana Dragutinović i Ana Gligorijević, direktor Uprave za nadzor nad finansijskim institucijama Đorđe Jevtić, predsednik Komisije za hartije od vrednosti RS Zoran Ćirović, glavni ekonomista Centralne banke Crne Gore Nikola Fabris, pomoćnik ministra za finansije i privredu RS Renata Pindžo, kao i istaknuti profesor ekonomije Ljubomir Madžar.\n6. mart 2013.\nDrugog dana međunarodne naučne konferencije, prezentovano je više radova autora iz zemlje i inostranstva.\nKao rezultat konferencije, publikovaće se monografija od međunarodnog značaja u kojoj će biti radovi koji prođu rezenciju.


Oni predstavljaju Srbiju na Svetskom prvenstvu u Mađarskoj - Vaterpolo vesti\nPočetna » Nacionalna selekcija » Oni predstavljaju Srbiju na Svetskom prvenstvu u Mađarskoj\nOni predstavljaju Srbiju na Svetskom prvenstvu u Mađarskoj\n(Foto> Dragan Kujundžić / Tanjug)\nVaterpolo reprezentacija danas kreće u napad na svetsko zlato, koje je poslednji put osvojila pre sedam godina u Kazanju. Srbija je posle osvajanja olimpijskog zlata u Tokiju znatno podmladila sastav, ali je selektor Dejan Savić još ranije krenuo da sprema novu ekipu, pa u novom sastavu gotov svi igrači imaju bogato reprezentativno iskustvo.\nIako je po godinama najiskusniji kapiten i golman Branislav Mitrović, najveći broj odigranih utakmica ima Dušan Mandić, koji je kapicu nacionalne selekcije nosio i pre 10 godina, na Olimpijskim igrama u Londonu. Levoruki vaterpolista je za Srbiju odigrao 211 utakmica i postigao je 326 golova, dok je Mitrović uz 198 utakmica postigao i jedan pogodak.\nSava Ranđelović je već devet godina standardni član reprezentacije i do sada je odigrao 183 utakmica uz 70 postignutih golova. Sledi Nikola Jakšić, koji se nacionalnom timu priključio baš 2015, kada je Srbija pokorila svet, a 25-godišnji vaterpolista je do sada odigrao 141 utakmicu i postigao 117 golova.\nViktor Rašović je predstavljao Srbiju na Svetskom šampionatu u Mađarskoj 2017. godine i postigao je 71 pogodak uz 109 odigranih mečeva, dok je njegov brat Strahinja nedavno proslavio jubilej, 100. utakmicu za reprezentaciju uz 163 pogotka. Efikasan učinak ima i Gavrilo Subotić, koji je 58 mečeva postigao 91 pogodak.\nCentarski par koji čine Đorđe Lazić i Nemanja Vico odigrao je sličan broj mečeva, Vico prednjači sa 54 utakmice i 35 golova, dok je Lazić upisao 49 nastupa i 44 pogotka.\nRadomir Drašović ima 62 utakmice i 41 pogodak, dok su se nacionalnom timu nedavno priključili vaterpolisti Radničkog. Marko Radulović ima sedam nastupa i pet golova, Nikola Lukić tri utakmice i dva pogotka, a nešto ranije je počeo da brani Lazar Dobožanov, pa je upisao već 21 nastup.\nSrbiju će na Svetskom prvenstvu u Mađarskoj predstavljati:\nBranislav Mitrović (Vašaš, 198 utakmica, 1 gol)\nDušan Mandić (Novi Beograd, 211 utakmica, 326 golova)\nStrahinja Rašović (Novi Beograd, 100 utakmica, 163 gola)\nSava Ranđelović (Vašaš, 183 utakmice, 70 golova)\nĐorđe Lazić (Breša, 49 utakmica, 44 gola)\nNikola Jakšić (Novi Beograd, 141 utakmica, 117 golova)\nNemanja Vico (Radnički, 54 utakmice, 35 golova)\nRadomir Drašović (Novi Beograd, 62 utakmice, 41 gol)\nViktor Rašović (Novi Beograd, 109 utakmica, 71 gol)\nMarko Radulović (Radnički, 7 utakmica, 5 golova)\nNikola Lukić (Radnički 3 utakmice, 2 gola)\nGavril Subotić (Crvena zvezda, 58 utakmica, 91 gol)\nLazar Dobožanov (Radnički, 21 utakmica)\nPored selektora Dejana Savića, u stručnom štabu su: Predrag Mihajlović (trener), Vladimir Marković (trener), Miloš Ostojić (trener golmana), Dr Milivoj Dopsaj (kondiciona priprema), Dr Ivan Marjanović (lekar), Vladimir Radović (fizioterapeut) i Aleksa Nikolić (fizioterapeut).


Vlasotinčani dali krv | Televizija Leskovac\nLeskovac/Vlasotince – U akciji dobrovoljnog davanja krvi, održanoj u Skupštini Opštine Vlasotince, prikupljeno je 35 jedinica ove dragocene tečnosati. Organizovanje akcije potpomogao je Crveni krst u Vlasotincu.\nU Službi za transfuziju krvi Opšte bolnice Leskovac ističu da je današnja akcija još jedna potvrda da je svest Vlasotinčana na viskom nivou po pitanju važnosti dobrovoljnog davanja krvi.\nAko se uzme u vidu i činjenica da veći broj preduzeća ne radi, a da je ulaz u privatne firme po ovom pitanju znak dobre volje vlasnika u Crvenom krstu su i te kako zadovoljni odazivom.\nPrema rečima sekretara Crvenog krsta u Vlasotincu Časlava Kocića svi davaoci evidentirani su i ukoliko zatreba spremni su da se jave na poziv i daju krv iako smatraju da ih država ne sagledava adekvatno kao višestruke davaoce.\nCrveni krst u Vlasotincu organizuje sedam akcija tokom godine jer i žitelji ovog mesta, kada je to potrebno, odlaze na lečenje u leskovačku bolnicu. Za sada Služba za transfuziju krvi akciju u Vlasotincu organizuje jednom godišnje mada su očekivanja da će u narednim godinama taj broj i da se uveća, rekao je načelnik Službe za transfuziju krvi OB Leskovac doktor Dobrivoje Stojanović.\nMobilni tim Službe za transfuziju krvi OB Leskovac 27. marta sprovešće akciju u Tehničkoj školi “Rade Metalac” od 12 časova; a 3. aprila u Medicinskoj školi takođe od 12 časova.\nTags: Crveni krst, krv, Vlasotince


Granična policija BiH izrasla u savremenu policijsku agenciju\nPripadnici Granične policije BiH, Foto: Žana Kovačević\nŠesti juni je dan Granične policije BiH, koja ove godine obilježava 10 godina od osnivanja. Prilika je to da se podsjeti da je ovo prva multietnička policijska agencija na državnom nivou.\nGranična policija BiH prva je policijska agencija na državnom nivou u stastavu Ministarstava bezbjednosti BiH i kontroliše 1.600 km državne granice na 89 graničnih prelaza.\nVinko Dumančić, Foto: Žana Kovačević\nFormirana kao Državna granična služba na osnovu zakona, koji je prije 10 godina donio visoki predstavnik, bez ljudskih resursa i materijalnih sredstava, danas je, prema riječima direktora Vinka Dumančića, izrasla u savremenu policijsku agenciju, organizovanu po ugledu na evropske granične policije, sa preko 2.000 zaposlenih. Osim sjedišta u Sarajevu, postoji šest regionalnih kancelarija:\n„Iz godine u godinu Granična policija je organizacijski sve stabilnija i kompaktnija. Kao dokaz ovoj tvrdnji služi činjenica da smo ispunili sve potrebne uvjete za liberalizaciju viznog režima za građane BiH. Naša je vizija kako će Granična policija postati suvremena, inventivna, sposobna i ciljno orijentirana i profesionalna policijska agencija mjerodavna za obavljanje granične kontrole.“\nIz godine u godinu Granična policija je organizacijski sve stabilnija i kompaktnija. Kao dokaz ovoj tvrdnji služi činjenica da smo ispunili sve potrebne uvjete za liberalizaciju viznog režima za građane BiH.\nIpak, ni formiranje Granične policije BiH, koja je izrasla iz Državne granične službe, nije teklo bez problema, podsjeća predsjedavajući Savjeta ministara BiH Nikola Špirić:\n„Sjetite se samo rasprava koje smo prije 10 godina vodili, koju dubinu teritorije treba da kontroliše Granična policija daleko od granice, je li to pet, 10 ili 15 km, ali vidite kada se izgradi povjerenje Granične policije i ostalih policijskih agencija, između Granične policije i građana BiH, onda to 10 godina kasnije ni za koga ne predstavlja problem.“\nGranična policija doprinijela ispunjavanju uslova za ukidanje viza\nDok se u BiH još uvijek vode rasprave za i protiv jedinstvene policije i kako će ona biti organizovana - na državnom ili entitetskom nivou - Granična policija kontroliše državnu granicu u cijeloj njenoj dužini i, kako ističu, uspješno se bore protiv ilegalne migracije, nelegalne trgovine i organizovanog kriminala. Ipak, i 10 godina nakon osnivanja nedostaje novca i kadrova, a sve je teže opstati u uslovima ekonomske krize.\nRafi Gregorijan, Foto: Midhat Poturović\nZnačajnu finansijsku podršku, te pomoć u obučavanju zaposlenih u Graničnoj policiji BiH svih ovih godina pružali su veliki broj evropskih zemalja i Sjedinjene Američke Države. Zamjenik viskog predstavnika u BiH Rafi Gregorijan upozorava da izostaje podrška države:\n„Teško je Graničnoj policiji da ispuni i obavi sve svoje zadatatke kada pojedini politički lideri dovode u pitanje legitimnost državnih institucija i nastoje da smanje finansiranje institucija, koje ionako nemaju dovoljno kadrova i resursa - i to za više od 20 posto kako bi povećali potrošnju u entitetima. Država je odgovorna za međunarodno provođenje zakona i komunikacije, što uključuje i pitanja kao što su granični prelazi.“\nMinistar bezbjednosti BiH Sadik Ahmetović ističe da je Granična policija BiH prva multietnička policijska agencija na nivou države, koja je značajno doprinijela ispunjavanju uslova za ukidanje viznog režima građanima BiH:\n„Skupa sa Ministarstvom sigurnosti kontinuirano radi na usklađivanju propisa i praksi BiH u području granične kontrole sa propisima i praksama EU i šengena. Granična policija značajno je doprinijela ispunjavanju obaveza BiH iz Mape puta za liberalizaciju viznog režima.“\nGranična policija BiH danas ima uspješnu saradnju sa susjednim i zemljama regiona, ali i brojnim međunarodnim organizacijama koje se bave pitanjima granične bezbjednosti.


Šefovi policije u Tunisu smenjeni posle masovnog potapanja migranata\n► Šefovi policije u Tunisu smenjeni posle masovnog potapanja migranata\nMinistar unutrašnjih poslova Tunisa smenio je 10 bezbednosnih zvaničnika vezano za potapanja broda sa migrantima kod tuniške obale u kome se prema procenama 112 migranata utopilo ili se vodi kao nestalo.\nNesreća se dogodila u noći od subote na nedelju kada se brod s migrantima koji su krenuli preko Sredozemlja do Evrope prevrnuo kod mesta Sfaks, u blizini ostrva Kerkena, na istočnom delu obale Tunisa. Radi se o najtežem brodolomu ove godine na opasnom putu iz Severne Afrike preko Sredozemlja do Evrope.\nTuniški ministar unutrašnjih poslova Lorfi Braham izjavio je kasno sinoć da na osnovu preliminarnih istraga o nesreći smenjuje 10 ljudi, uključujući lokalne šefove policije i bezbednosnih službi u gradu Sfaksu i na ostrvu Krekena.\nTuniška vlada je oštro kritikovana zbog toga što nije uvidela obim tragedije. Premijer je posetio ostrvo juče da nadgleda operacije potrage.\nMeđunarodna organizacija za migracije je navela da je potvrđeno da u nesreći ima 60 mrtvih, 52 koji se i dalje vode kao nestali i 68 preživelih.


Bezbednost novinara — Cenzolovka\nĐurić: Odbačena većina krivičnih prijava koje se odnose na sigurnost novinara (VIDEO)\nRade Đurić, predstavnik Nezavisnog udruženja novinara Srbije, izjavio je u emisiji Dan uživo da je javna rasprava za izmenu Krivičnog zakonika u oblasti zaštite novinara koja je održana u Beogradu bila odlična prilika da svi koji imaju različita mišljenja o načinu na koji treba da se uređuje bezbednost novinara budu na jednom mestu i da kažu svoje komentare i sugestije u odnosu na ono što su čuli kroz predloge Zakonika. On je najavio da će sledeća javna rasprava biti održana uskoro u Novom Sadu. "To je prilika i da druge kolege kažu šta misle, a pozitivan korak je što je država pristala da učestvuje u izmeni krivičnog zakonika", rekao je on.\nMarjan Rističević, poslanik Srpske napredne stranke, na osnovu člana 149 stav 3 Krivičnog zakona, osuđen je na tri godine zatvora zbog toga što je grubim vređanjem, drskim i bezobzirnim ponašanjem, značajnije ugrozio spokojstvo novinara Stevana Dojčinovića. Postupak protiv Rističevića pokrenulo je Tužilaštvo, po službenoj dužnosti i obavezujućem uputstvu Zagorke Dolovac.\nOsećam potrebu da učinim javnim nekoliko informacija, važnih za diskusiju i javnu raspravu o izmenama Krivičnog zakonika koje se poslednjih dana problematizuju putem različitih tekstova i intervjua.\nPiše Slobodan Beljanski\nNije se navršilo ni dve godine od početka primene obimnih izmena i dopuna Krivičnog zakonika (KZ), a predložene su nove. Ovaj put daleko kraće, ali i zagonetnije. Lako ih je predstaviti. U kvalifikovanom obliku krivičnog dela Prinuda (član 135. KZ) u isti rang sa dramatičnim načinom izvršenja (svirepost, pretnja ubistvom ili teškom telesnom povredom, otmica) stavlja se…\nEvropska komisija (EK) je nedavno predstavila svoju Preporuku o obezbeđivanju bezbednosti novinara koja je, s raznih strana, prigodno pozdravljena, ali, uz nimalo prigodne rezerve i sumnje.\nOsnovna ideja jeste da se zaštite vrednosti koje novinari i mediji predstavljaju, da se zaštiti sloboda govora i izražavanja. Na to nas, između ostalog, obavezuju i međunarodni ugovori, kaže za Cenzolovku profesor Zoran Stojanović, koji radi na izmenama Krivičnog zakonika. Da li će biti političke volje da se ovakve izmene usvoje i – još važnije – da budu primenjene?\nBrnabić: Novinari u Srbiji bezbedniji nego u nekim zemljama EU\nPremijerka Srbije Ana Brnabić izjavila je da Vlada čini sve što je u njenoj moći da imamo medijski ambijent u kojem je zagarantovana sloboda medija.\nSOS telefon za četiri meseca pozvalo 100 novinara\nBesplatni SOS telefon – 0800 100 115 koji je počeo sa radom 1. marta do 1. jula pozvalo je oko 100 novinara koji su se osetili ugroženim.\nŠest novinarskih i medijskih udruženja i organizacija potpisalo je danas u Kragujevcu memorandum o saradnji i formiralo Koaliciju za slobodu medija. To je, kako su rekli, prvi korak u pokušaju da se popravi stanje na medijskoj sceni u Srbiji.


Imad Mustafa izjavio da njegova zemalja više nema svoje agente u Libanu\nSirijski ambasador u SAD izjavio je da su tvrdnje Vašingtona da njegova zemlja i dalje ima agente u Libanu neopravdani, netačni i nepravični.\n«Mi u Siriji kažemo da smo doneli stratešku odluku. Povukli smo se iz Libana potpuno i kategorički,» rekao je sirijski ambasador, dodavši da veruje da se radi o trećim zemljama koje pokušavaju da unesu razdor u sirijsko-libanske odnose.\nMustafa je takodje odlučno odbacio navode da sirija ima listu libanskih lidera koje želi da likvidira. Libanska opozicija i mnoge strane vlade smatraju da je Sirija odgovorna za ubistvo bivšeg libanskog premijera Rafika Haririja, 14. februara, što Damask negira. Predsednik Buš je u petak rekao da su izveštaji da Sirija nastavlja svoje prisustvo u Libanu zabrinjavajući. Generalni sekretar UN, Kofi Anan je reagovao na izveštaje o mogućim sirijskim aktivnostima u Libanu izjavom da bi mogao ponovo da uputi tim za verifikaciju u tu zemlju.\n«Kao što vam je poznato naš tim je posetio Liban i Siriju i podneo izveštaj Savetu bezbednosti. Sada dobijamo izveštaje da i dalje ima nekih sirijskih elemenata u Libanu i razmatramo mogućnost da ponovo uputimo tim za verifikaciju da utvrdi šta se dešava,» rekao je generalni sekretar UN.\nSpecijalni izaslanik gospodina Anana, Terje Red-Larsen, juče je razgovarao sa sirijskim predsednikom Bašarom al-Asadom u Damasku i zatim se odmah vratio u Njujork da bi podneo izveštaj. U medjuvremenu, libanski birači su juče glasali u trećoj fazi parlamentarnih izbora, prvih otkako su sirijske trupe napustile zemlju. Sirijski ambasador Mustafa je rekao da njegova zemlja želi dobre odnose sa Libanom bez obzira da li će izbori ojačati pro-sirijske ili anti-sirijske snage u Libanu.


NovaEnergija.net » jpg jpg – NovaEnergija.net\nHome Tags Posts tagged with "jpg"\nUkoliko ste se nadali da će tehnološka industrija možda napraviti korak unazad kada je u pitanju zaštita autorskih prava, onda ste se prevarili. Naime, Joint Photographic Experts Group grupa je nedavno najavila Privacy & Security inicijativu koja bi mogla da donese upravljanje digitalnim pravima (DRM) na regularne JPEG fotografije, a ne samo za specijalizovani JPEG 2000 format.\nUkoliko predlog prođe, mogao bi da zaštiti vašu privatnost šifrovanjem metapodataka (kao što su oni gde ste snimili fotografiju), ali bi isto tako mogao da vas spreči od otvaranja ili kopiranja nekih fotografija. Ukoliko neko postavi DRM na fotografiju, ona ne bi mogla da se koristi dalje za vesti, istraživanje ili druge stvari. Još uvek nije sigurno da će JPEG fajlovi biti zaključani u skorije vreme, a Electronic Frontier fondacija tvrdi da postoji i srednji pristup. Oni vide prednost u šifrovanju podataka kao filteru, ali ne žele da se spreči kopiranje.\nJPEG fotografije će uskoro imati zaštitu was last modified: October 18th, 2015 by Žikica Milošević


BNV se zalaže za institucionalno povezivanje Bošnjaka – Radio Televizija Novi Pazar\nBNV se zalaže za institucionalno povezivanje Bošnjaka\nJune 15, 2019 June 17, 2019 Biljana Veljovic Boricic 250 Views\nPredsednik Bošnjačkog nacionalnog vijeća Esad Džudžo sa saradnicima bio je domaćin predstavnicima Bošnjaka iz Makedonije i sa Kosova sa kojima je održan radni sastanak na temu “Institucionalno povezivanje Bošnjaka na prostoru zapadnog Balkana”.\nNa ovom radnom sastanku kome su se na poziv predsednika Bošnjačkog nacionalnog vijeća Esada Džudža odazvali predstavnici Bošnjaka iz Makedonije i sa Kosava kako iz političkog sveta tako i nevladinog sektora, govorilo se pored ostalog i o statusu Bošnjaka na Kosovu i Makedoniji. Džudžo je rekao da je kao predsednik Bošnjačkog nacionalnog vijeća u Republici Srbiji dobio zadatak da pomogne Bošnjacima sa prostora zapadnog Balkana da budu deo ureda koordinacije svih Bošnjačkih vijeća.\nPredsednik Foruma Bošnjaka Republike Severne Makedonije Enes Šemsović kaže da je zadovoljan načinom zalaganja BNV iz Novog Pazara da se institucionalno i na druge načine povežu Bošnjaci sa svih prostora.\n“Mi kao Bošnjaci gde god živeli imamo moralnu obavezu da podržimo ideju institucionalnog povezivanja Bošnjaka, da podržimo naš nacionalni identitet, Bosanski jezik i da to regionalno povezivanje Bošnjaka bude na malo većem nivou”, kazala je predsednica Nove demokratske stranke na Kosovu Emilija Redžepi.\nSastanku je prisustvovala i predstavnica Bošnjaka u parlamentu Kosova Duda Balje koja ističe da joj je drago što su svi imali mogućnost da prave planove za neko bolje sutra svih Bošnjaka.\nPredsednik BNV Esad Džudžo najavio je za kraj juna zasedanje ureda za koordinacije svih bošnjačkih vijeća koje će se održati u Sarajevu i izrazio nadu da će na zasedanje doći i predstavnici Bošnjaka iz Makedonije i sa Kosova.\n← Meštani Kuliza:Više nećemo gaziti po blatu i prašini\nSpasimo jezero-i ti nam trebas →


Ove godine na aerodromu u Nišu više od 400.000 putnika\nPočetak/Ekonomija/Ove godine na aerodromu u Nišu više od 400.000 putnika\nNiške Vesti13. novembra 2019.\nPomoćnik ministra građevinarstva, saobraćaja i infrastrukture Zoran Ilić izjavio je u Nišu da će aerodrom „Konstantin Veliki“ sigurno ove godine imati više 400.000 putnika. Ilić je rekao da je aerodrom „Konstantin Veliki“ imao unazad zaista lep period razvoja i najavio nova ulaganja.\n„Na aerodromu u Nišu značajno smo povećali broj zaposlenih i broj linija. Daleko smo od onog secenarija koji su neki predviđali, da će putnici odlaziti i da neće biti lou kost kompanija“, istakao je Ilić na javnoj raspravi o Nacrtu zakona o avio-prevozu, održanoj u Oficirskom domu u Nišu.\nIlić je dodao da avio kompanije ne zanima „kakav je novac, već samo da li ga ima ili nema“.\n„Ni jedna avio kompanija neće leteti gde joj se ne isplati. Nova linija za Maltu iz Niša nema ni jedno prazno sedište u novembru, decembru i januaru“, izjavio je Ilić.\nIlić je rekao da bi letovi sa aerodroma u Kraljevu trebalo da krenu u prvoj nedelji decembra.\nPrema njegovim rečima izmenama Zakona o avio saobraćaju pristupilo se kako bi se zakon uskladio sa evropskim propisima, ali i kako bi se unapredio naš tržišni i administrativni ambijent.\n„U svakoj oblasti biće promena pojedinih članova. Biće izmena u oblasti bezbednosti u vazdušnom saobraćaju, u oblasti vazdušne plovidbe, životne sredine“, izjavio je Ilić.\nIzmene zakona, rekao je Ilić, pođednako će važiti za sve avio kompanije, bez obzira da li su one lou kost ili pružaju kompletnu uslugu. Kako je kazao Ilić javna rasprava o Nacrtu zakona o avio saobraćaju biće okončana 27. novebra tako da će do kraja meseca nacrt moći da se nađe pred Vladom Srbije.\nAerodrom Konstantin Veliki Letovi putnici Zoran Ilić\nDanas sleće prvi avion na liniji Niš-Beograd\n“Er Srbiji“ iz državnog budžeta 2,8 milijardi za letove iz Niša


TotalCar.rs » Besplatna provera Peugeot vozila u avgustu\nBesplatna provera Peugeot vozila u avgustu\nAkcija, novo, Peugeot, Srbija\n0 komentara 6023 pregleda\nU okviru najnovije letnje servisne akcije, “Proveri svoj Peugeot”, svim vlasnicima automobila ove marke tokom avgusta omogućeno je da besplatno provere ispravnosti svojih vozila.\nAkcija se odnosi na sve Peugeot automobile, bez obzira da li su kupljeni preko Verano mreže ili putem nezavisnog uvoza. Pored besplatnog pregleda vozila obezbeđeni su dodatni popusti na rad i originalne rezervne delove, ukoliko su neophodni nakon izvršene provere.\nProvera stanja automobila obuhvata sledeće kontrolne tačke:\n– dijagnostika PPS aparatom,\n– provera kočionog sistema (nivo ulja, vizuelni pregled prednjih kočnica),\n– kontrola trapa (prednjeg, zadnjeg),\n– kontrola prednje svetlosne grupe i signalizacije,\n– provera tečnosti,\n– provera akumulatora,\n– provera stanja pneumatika,\n– provera izduvnog sistema,\n– vizuelni pregled vozila.\nU slučaju potrebe za dodatnim uslugama, ovom prilikom može se ostvariti i 10% popusta na rad i 10% popusta na originalne rezervne delove (za otklanjanje kvara ukoliko je konstatovan prilikom pregleda).\nU Peugeotu kažu da je provera ispravnosti vozila koje nije u garanciji posebno važna u letnjem periodu kada se odlazi na duža putovanja van grada.\n“Imajući u vidu veliki broj polovnih i uvezenih Peugeot automobila, pripremili smo ovu specijalnu akciju tokom avgusta”, objašnjavaju u Verano Motorsu.\nU ovlašćenom Peugeot servisu ove kompanije, koji u periodu ponedeljak-petak radi od 8 do 19, a subotom od 9 do 14 časova, uz besplatni servisni pregled dobija se i izveštaj o stanju vozila sa preporukama stručnog kadra.\nSutra otvaranje dela autoputa od Horgoša do Novog Sada\nUpoznajte Bentley Flying Spur\nŠpijunske fotke: Mazda2 (2015)\nEvropa želi tiše sportske automobile\nMercedes proslavio jubilej G klase: Preživela SUVmaniju\nAmerička vojska oprema se letećim kamionima\nSledeća generacija modela Mercedes-AMG C63 će biti elektrifikovana?


Zekaj će igrati za Kosovo! - Sportske.net\nBivši kapiten mlađih reprezentativnih selekcija Srbije na kraju će ipak obući dres samoproklamovane države Kosovo.\nMnogo velikih fudbalera na memorijalnoj utakmici za Gorana BunjevčevićaSvilar doneo odluku!?Zakazana sednica, sledi konačna odluka o Zvezdinoj tituli iz '46!Ko kaže da trofej u Kupu nije važan? Pogotovo Partizanu ili Radničkom... Sada je ulog mnogo veći!Partizan zove u ''Hram fudbala''!\nFudbalski savez samoproglašene države Kosovo uveren je da više nema nikakvih prepreka da Arton Zekaj zaigra za mladu reprezentaciju.\nBivši igrač Partizana, OFK Bačke i Sopota dobio je poziv za utakmice sa Andorom i Turskom, a na jugu Srbije nadaju se da će Zekaj doći na okupljanje mlade selekcije.\nMediji sa Kosova i Metohije prenose da je FIFA prihvatila odluku Artona Zekaja i da će mu dozvoliti promenu držanog tima, premda se piše da FS Srbije nije aminovao ovakav scenario.\nMlada reprezentacija takozvane države Kosovo gostovaće Andori 6. juna, a pet dana kasnije ugostiće Tursku u okviru kvalifikacija za Evropsko prvenstvo.\nOstaje da se vidi da li će selektor Zgijim Sojeva imati na raspolaganju Zekaja, momka koji je u ponirima i kadetima nosio kapitensku traku reprezentacije Srbije.\n— Kosovan Football 🇽🇰 (@kosovanfooty) 21. мај 2019.


Radnički o prodaji Pavkova u Zvezdu: Najveći transfer u istoriji kluba - Sportskacentrala.com\nRadnički o prodaji Pavkova u Zvezdu: Najveći transfer u istoriji kluba11.01.2017 12:02hDoskorašnji napadač Radničkog Milan Pavkov juče je postao novi igrač Crvene zvezde, a čelnici kluba iz Niša izrazili su zadovoljstvo nakon ostvarenog transfera. Predsednik Skupštine kluba sa "Čaira" Radan Ilić istakao je da se radi o najvećem transferu u istoriji kluba. - Predsednik Tončev je mene ovlastio da govorim o ovom transferu, koji smo danas doveli do kraja, na zadovoljstvo svih koji su u njemu učestvovali. Ne želimo da iznosimo cifre, ali mogu da kažem da smo svi u klubu veoma zadovoljni i da je ovo najveći transfer koji je Radnički ostvario. U ugovoru, osim obeštećenja, postoje još neki benefiti za Radnički, ali o njima ćemo takođe naknadno, a verujte da su veoma vredni, rekao je Ilić, a prenosi klupski sajt. Pavkov je rekao da je dolazak u Crvenu zvezdu najveći izazov u srpskom fudbalu. - Prezadovoljan sam vremenom koji sam proveo na Čairu. Za ovih šest meseci u Nišu imao sam sjajan tretman, svi momci i članovi stručnog štaba prihatili su me i kao čoveka i kao igrača, imao sam poštovanje i šansu da igram i na tome svima dugujem veliku zahvalnost. Dolazak u Zvezdu je stepenica više u karijeri, a svakako najveći izazov u srpskom fudbalu. Ovo je za mene podstrek da radim još više i jače, jer ambicija imam na pretek i daću sve od sebe da ih ostvarim, izjavio je novi napadač Crvene zvezde.


bogdan bogdanović Arhive - Admiral Bet SPORT\nOznaka: bogdan bogdanović\nBadi Hild oduševljen Bogdanom, usledio i odgovor Srbina\nAuthor Marko KulićPosted on 13. avgusta 2019. 20:00 13. avgusta 2019. 19:43\nSrbija je u poslednja tri dana odigrala dva meča sa Litvanijom, jedan u Beogradu, a drugi u Kaunasu. Izabranici Aleksandra Đorđevića su slavili u oba meča protiv velikog rivala....\nBogdanović poklonio sezonske ulaznice za KK Partizan\nAuthor Milovan LonginovPosted on 1. avgusta 2019. 15:27 1. avgusta 2019. 15:23\nKošarkaški reprezentativac Srbije Bogdan Bogdanović poklonio je danas sezonske ulaznice za utakmice Partizana štićenicima Doma za nezbrinutu decu Jovan Jovanović Zmaj. Kako je saopštio Partizan, košarkaš Sakramenta je kupio...\n"Dres reprezentacije je uvek motivacija, činimo ljude ponosnima"\nAuthor Marko KulićPosted on 22. jula 2019. 16:30 22. jula 2019. 16:20\nSvetsko prvenstvo u košarci je sve bliže, a jedan od glavnih naših košarkaša biće Bogdan Bogdanović. Bek Sakramenta u kontinuitetu igra sa Srbiju još od Evropskog prvenstva 2013. godine....\nOdlično veče Srba: Dabl-dabl Jokića, Bogdan, Beli i Bobi dvocifreni\nAuthor Stefan CvetkovićPosted on 11. aprila 2019. 08:56 11. aprila 2019. 08:59\nSvi srpski košarkaši bili su noćas na terenima NBA lige. Nikola Jokić je pomogao svom Denveru da "zaključa" drugo mesto pred start plej-ofa i obezbedi najveći plasman još od...